
Tamara Boekhoudt: 
“Tur hende kier 
e cariño di un 
mascota, pero bo 
mester merece” 

•	 Presidente	Ruso,	 


Vladimir	Putin	ta	 
haci	un	bishita	 
inusual	na	Nort	 
Korea 


Pagina 2 


Cuminsando 1 di juli 2024 ta bay cuminsa 


cobra na turistanan 20$ pa Sustainability Fee 

Prome Minister di Hungria Viktor Orbán 


oficialmente ta sostene Rutte como proximo 


hefe di NATO 

TNO ta remarca cu sostenibilidad continuo di 
produccion di electricidad na Aruba ta limita 


pa e contract firma pa LNG 

Companianan 
di chica awa di 
pos por perde 


nan permiso si ta 
haya nan tirando 


awa sushi den 


dam 

Parlamentario Marisol Lopez ta reacciona riba rapport di ARA: 
“Gobierno ta gasta fondonan publico na un manera ineficiente, ineficaz y 
ilegitimo” 


Mediante un publicacion 
riba su pagina di Face- 
book, 
parlamentario 
y 
lider di fraccion MAS, 
Marisol Lopez, a reac- 
ciona ariba e rapport cu 
Algemene 
Rekenkamer 
Aruba (ARA) a presenta 
recientemente tocante e 
funcionamento di instan- 
cianan cu a wordo inde- 
pendisa for di gobierno, 
instancianan na distancia. 


Lopez ta expresa cu si mira 
e companianan estatal un pa 
un, por mira cu no ta por 
nada, por ehempel, Serlimar 
na aña 2020 mester a haya 
un ‘surseance van betaling’. 
Hues e tempo ey a duna 
aprobacion pa haya esaki y 
asina duna Serlimar un ro- 
sea y tempo pa drecha su mes 
paden financieramente y por 
cumpli cu su obligacionnan. 


E parlamentario a señala cu 
instancianan asina ta un risico 
financiero grandi pa pais Aru- 
ba pasobra tempo cu a institui 
e instancianan e meta no ta- 
bata pa nan bira algo cu gobi- 
erno continuamente mester 
keda hinca placa structural- 
mente den nan. 


“Nan mester a bira mas au- 
tonomo, 
financieramente 
para riba nan mesun pia y 
hasta haci ganashi. Pero loke 
nos ta mira awor aki ta net 
contrario y hasta tin di nan 
ta practicamente failliet,” el a 
remarca. 


Tromp a sigui bisa cu awor- 
aki ainda por mira cu tin 
metemento 
politico 
hasta 
den nombramento di per- 
sonal den diferente di e in- 
stancianan aki cual a conduci 
tambe na e problemanan cu a 
bin despues. 


“No ta por nada ta haci e in- 
vestigacionnan aki. Cosnan 


a bay robes y ta trata placa di 
pagadornan di belasting ora 
cu un gobierno ta keda hinca 
placa cada bes den instancian- 
an asina pa nan por sobrevivi. 
Si esaki no tuma luga hopi di 
e instancianan aki lo no por 
paga nan trahadornan fin di 
luna! Serlimar ta un ehem- 
pel clave di e situacion aki ya 
cu nan a casi bati bancarota y 
mester a pidi un ‘surseance 
van betaling’. Y asina mes 
no ta asina cu e peligernan a 
kita,” el a resalta, 


E parlamentario ta señala cu 
loke ARA a pidi den su rap- 
port aworaki ta decisionnan 
structural pa asina tin miho 
supervision di loke tin actu- 
almente. El a splica cu loke cu 
algun gobierno a bin ta haci, 
cual ainda ta tuma luga segun 
el a indica, ta cu den cierto di 
e entidadnan aki gobierno ta 
pone campañador- y votador- 
nan cu no necesariamente tin 
e cualidadnan rekeri segun e 
perfil pa e institutonan aki. 


“Loke nos por constata ta cu 
hasta den esaki Rekenkamer 
ta bisa cu e mester wordo haci 
mucho mas fuerte y mucho 
mas miho,” el a finalisa. 


Cuminsando 1 di juli 
2024 ta bay cuminsa 
cobra turistanan 20$ pa 
Sustainability Fee 


A traves di un publicacion 
riba e red social Facebook, 
e page “Aruba” ayera a pu- 
blica cu for di 1 juli 2024 lo 
cuminsa cobra bishitan- 
tenan cu lo bin Aruba e ci- 
fra di 20$ di Sustainability 
Fee, un informacion cu a 
causa un conmocion riba 
social media caminda tur- 
istanan a cuminsa com- 
parti y reacciona riba e 
informacion aki. 


“For di 1 juli 2024, Aruba ta 
bay implementa un tarifa di 
sostenibilidad di 20$ pa bishi- 
tantenan cu lo yega na isla via 
aereo. E tarifa aki ta bay apoya 
un serie di proyectonan des- 
tina na mehoracion y esfuer- 
sonan haci pa sostenibilidad 
den e isla. Esnan cu no ta ob- 
liga di paga e tarifa aki ta: res- 
identenan, muchanan menor 
di 8 aña, bishitantenan cu a 
paga e tarifa caba anterior- 
mente den aña aki, studian- 
tenan di Aruba cu por dem- 
ostra cu nan ta studiando den 
un institucion educativo stra- 
nhero y esnan residente den 
ultimo 8 aña. E tarifa di sos- 
tenibilidad ta bay ser cobra a 
traves di e plataforma online 
(ED) di mientras ta completa 
e carchi pa drenta Aruba.” E 
comunicado a señala. 


Te ayera e publicacion taba- 
tin mas cu 200 comentario y 
100 re-share, tin di nan a cu 
a comenta cu nan a haya bon 
iniciativa aki manera “Mi ta 
confia cu Gobierno di Aruba 
lo duna un bon uso na esaki 
na beneficio di e isla, mi tin 
35 aña bishitando Aruba y 
mi ta spera cu costonan lo no 
subi.” 


Entre otro, tabatin algun cu 


no ta di acuerdo y a skirbi 
“Dicon no ta bay cobra e 
construccion di miles di mi- 
yon dollar cu ta construi den 
exceso pa paga pa mehora in- 
frastructura di isla y no per- 
sonanan cu ta doñonan cu a 
bin Aruba pa añanan y gasta 
miles di dollar pa aña pa nan 
paga e tarifa aki? Esaki ta su- 
cede ora no tin hende hones- 
to manehando e isla.” 


Pa otronan e informacion 
no tabata mucho duidelijk 
y a puntra dicon no ta duna 
contexto riba “pakico ta existi 
un Sustainability Fee? Kico 
ta bay cubri exactamente? 
Manera problemanan impor- 
tante como awa di riool y su- 
shi den e isla. Transparencia 
ta funciona y mayoria di tur- 
istanan ta bay paga cu gusto 
si nan sa cu nan placa ta bay 
ser destina na un gran causa 
den e isla.” 


Ademas, a sigura cu “ta bi- 
rando comercial manera otro 
luganan bunita y eventual- 
mente e hendenan no ta bay 
bishita Aruba mas y esey ta 
bay perhudica e hendenan cu 
ta biba eynan. Mi no tin ni un 
problema pa paga 20$ pero 
mi ta spera cu esey lo sirbi pa 
yuda e bestianan.” 


Pa algun hende local e no- 
ticia aki tampoco a cay den 
bon tera indicando cu mester 
“stop di estafa e turistanan, 
algun resortnan ya caba ta 
cobra pa palapa cu ta publico, 
ta basta cu ladronicia di nos 
turistanan. Ladron nan den 
bachi cu ta broma tur luna 
cu a genera x amount, pero 
Unda e cen ta bay? Den fies- 
ta, salario, den saco, faborece 
friends and family???” 


LOCAL A3 

Pagando e prijs? 
Cobranzanan di Camara di Comercio ta surpasa limite legal? 


Institucion publico ta e 
fundamento di un socie- 
dad cu ta funciona. Nan 
ta actua como ‘watchdog’ 
pa mantene ley, provee 
cierto servicio esencial, 
y hopi biaha ta actua pa 
proteha derecho di ciu- 
dadano. Sin embargo, ora 
e institucionnan aki des- 
via di cuadro legal, esaki 
ta mina confianza publico 
y ta perhudica manten- 
cion di ley. 


Un asunto reciente cu Ca- 
mara di Comercio (KvK) 
encuanto cobro pa acceso 
online pa Registro Comer- 
cial y algun cobro adicional 
pa cierto servicio ta ehemplo 
di e problema aki. Aki ta 
explora e complehidad alre- 
dedor di e problemanan aki, 
ta haci escrutinio encuanto 
e requisitonan estatutario pa 
un base legal adecua, ta sub- 
raya e importancia di adher- 
encia na requisito estatutario 
y ta provee algun sugerencia 
pa pasonan necesario pa un 
solucion. Mientras a atende 
e preocupacion y analisis le- 
gal cu Camara di Comercio, 
e discusion aki no mester ta 
tras di porta cera. 
KvK a anuncia reciente- 
mente restriccion di acceso 
publico na e registro comer- 
cial online, y a introduci un 
modelo di “pay-to-play”, a 
base di abonado. A introduci 
un structura di tarifa cu un 
pago di Afl. 1.200 pa aña o 
Afl. 300,- pa kwartaal, pa ac- 
ceso online na e registro co- 
mercial. “KvK por restringi 
acceso online pa publico na 
e registro online? Talvez 
esaki ta yama un siguiente 
pregunta: KvK tin e base legal 
pa impone un tarifa anual di 
Afl. 1.200,- pa aña o Afl. 300,- 
pa kwartaal? Si e contesta na 
e segundo pregunta ta no, 
anto e contesta na e promer 
pregunta ta bira irelevante, te 
ora crea un base legal. Te na 
e momento ey, KvK mester, 
segun mi opinion, habri e ac- 
ceso online atrobe.” 
E base legal aki ta cu Camara 
di Comercio ta un entidad 
publico, estableci a base di e 
Ordenanza Nacional encu- 
anto Camara di Comercio. 
Mientras un di obhetivonan 
di e Camara ta pa duna pro- 
teccion na interes di em- 
presa priva, e Camara mes 
no ta un compania priva 
y no por actua di e mesun 
manera agil cu talvez un ne- 
goshi priva den un mercado 
habri por. KvK mester sigui 


e reglanan general, estab- 
leci pa legislacion aplicable. 
Un aspecto ta cu KvK ta 
mara na impone pago y col- 
ecta placa, cu ta requeri un 
base legal claro. KvK por co- 
bra publico, cu un base le- 
gal specifico. “Mi ta kere cu 
KvK ta carece di e autoridad 
legal pa cobra e tasa anual di 
Afl. 1200 pa aña o Afl. 300 pa 
kwartaal pa acceso online.” 
“Otro asunto ta cu KvK ta 
cobra mas tambe pa extracto 
na Ingles. Mientras nos por 
aprecia e servicio extra, KvK 
ta mara na ley y no por apli- 
ca e pagonan mas halto aki, 
por ehemplo, KvK no por 
cobra un suma mas halto cu 
Afl. 15 pa un extracto na In- 
gles di Registro Comercial.” 
E reto legal aki ta e interpre- 
tacion di varios articulo di e 
‘Handelsregisterbesluit’ (de- 
creto a base di e Ordenanza 
encuanto Registro Comer- 
cial) y e Ordenanza encuanto 
KvK pa determina e legalidad 
di e cobronan aki. Articulo 
17 di Handelsregisterbesluit 
ta stipula cu cualkier co- 
branza mester ta regula den 
un decreto gubernamental 
specifico (lbham). Sin un de- 
creto asina, KvK ta carece di 
autoridad pa cobra tal pago. 
Di acuerdo cu articulo 19 di 
e Handelsregisterbesluit, tin 
un base estatutario pa provee 
un extracto di Registro Co- 
mercial. E articulo aki ta bisa 
cu tal extracto ta ser provei 
contra pago di Afl. 15. E ar- 
ticulo no ta distingui idioma, 
ni mandato cu extracto por ta 
solamente na Hulandes. Ya 


cu articulo 19 no ta duna otro 
suma cu Afl. 15 pa un extrac- 
to, KvK ta carece di autoridad 
legal pa cobra Afl. 30 pa un 
extracto na Ingles. Ya cu ar- 
ticulo 19 no ta duna posibili- 
dad di cobra pa acceso online, 
no por cobra esaki di publico. 
“Den mi discusion cu KvK, 
y mi ta contento cu nos por 
tin e discusionnan aki, KvK 
a referi na articulo 13, inciso 
1 e, di e Ordenanza encu- 
anto KvK pa hustifica pro- 
vee un servicio adicional y 
cobra anto tarifa mas halto. 
Sin embargo, e argumento 
aki ta problematico pa varios 
motibo. Pa cuminza, no ta 
claro pakico por cobra un tar- 
ifa mas halto bao di articulo 
13, inciso 1 e, si articulo 19 
di Handelsregisterbesluit ta 
limita e tarifa na Afl. 15. Re- 
tribucion, manera menciona 
den articulo 13 inciso 1 e, 
por cobra solamente basa riba 
LV Retributies (Ordenanza 
encuanto Retribucion) y un 
lbham specifico. No tin un 
lbham pa KvK, cu ta provee 
un base legal pa tal cobranza.” 
Handelsregisterverordening 
(Ordenanza Registro Com- 
ercial) ta permiti solamente 
cobra pa e registracion inicial 
y e contribucion anual di e 
empresa/organisacion incribi 
(articulo 15). E Handelsreg- 
isterbesluit, ta permiti sola- 
mente cobra Afl. 15 pa (cual- 
kier) extracto. Cualkier cam- 
bio di e sumanan aki mester 
tuma lugar via un lbham. 
Cobranza pa servicio on- 
line mester ta menciona den 
Handelsregisterverordening, 


Handelsregisterbesluit, o LV 
KvK. Ausencia di tal ta indica 
un falta di fundamento legal 
pa e cobranzanan aki. 
E Principio: Fin no ta husti- 
fica medio 
Den termino legal y etico, e 
principio “the end justifies 
the means” no ta aplicable, 
especialmente ora institucion 
publico ta envolvi. Entidad 
priva generalmente por co- 
bra loke nan ta desea pa pro- 
ducto y servicio. Mientras 
necesidad moderno manera 
acceso online y servicio adi- 
cional ta ocasiona costo, mes- 
ter maneha esaki dentro di e 
cuadro legal apropia. Ausen- 
cia di un base legal claro pa e 
accionnan di KvK ta sugeri cu 
e practicanan aki no ta legal, 
irespecto nan beneficio prac- 
tico. 
E implicacionnan financiero 
di e cobronan no hustifica aki 
ta significativo. Pago haci pa 
entidad legal y individuo sin 
base legal, por ser considera 
indebidamente paga y por ta 
suheto na devolucion. Hopi 
partido afecta lo tin derecho 
di reclama e pagonann aki, 
un potencial riesgo financie- 
ro pa KvK, y urgiendo KvK 
pa adheri estrictamente na 
stipulacion legal. Pa rectifica 
e situacion aki, ta recomend- 
able pa KvK considera: busca 
coseho legal externo; inicia 
e proceso legal pa yega na 
legislacion debido; restaura 
acceso opublico online; de- 
bolbe e sumanan adquiri cu 
e tasa imponi; anuncia Afl. 
15 como tarifa unico pa ex- 
tracto. Tur esaki como me- 


dida pa restaura confianza 
publico pa e entidad. Mas a 
largo plazo por considera ‘au- 
dit’ legal regular, pa sigura cu 
ta den cumplimento cu legis- 
lacion relevante. Training pa 
personal encuanto requisito 
legal por reduci posible des- 
viacion di regulacion exxis- 
tente. Mas envolvimento di 
‘stakeholders’ incluyendo go- 
bierno, sector priva y publico 
en general pa sigura cu loke ta 
proyecta ta cuadra cu expec- 
tativa publico y standardnan 
legal. 
E caso aki ta enfatiza e impor- 
tancia di cumplimento cu ley 
den servicio publico. Man- 
tene ley no ta djis un cuestion 
di principio sino tambe un 
necesidad pa funcionamento 
apropia di comunidad. In- 
stitucion publico mester op- 
era dentro di cuadro legal pa 
mantene confianza y sigura 
practica husto. Paso proactivo 
di KvK pa rectifica e situacion 
actual y preveni asunto simi- 
lar den futuro por reforza in- 
tegridad di nos sistema legal 
y demostra un compromiso 
cu bon gobernacion. Entidad 
publico cumpliendo cu ley ta 
un responsabilidad comparti. 
Tumando e accionnan nec- 
esario, KvK por establece un 
ehemplo positivo y mantene 
ley, beneficiando tur intere- 
sado envolvi. 
E articulo aki ta resumen di 
un articulo mas extenso di 
mr. Delo Gomez, publica na 
Ingles riba LinkedIn. Traduc- 
cion y redaccion: Bon Dia 
Aruba. 

Rapport di TNO ta remarca cu sostenebilidad continuo di e produccion 
di electricidad na Aruba ta limita pa e contract firma pa LNG 


Ayera Minister di Asun- 
tonan Economico y Cli- 
ma (EZK) di Hulanda, 
Rob Jetten, a presenta na 
Tweede Kamer e rapport 
di transicion di energia 
cual ta basa riba e inves- 
tigacion cu el a pidi TNO 
pa haci tocante e transi- 
cion di energia na Aruba, 
Corsou y Sint Maarten, 
pa e apertura plania di 
SDE++ den e parti aki di 
Reino. 


Den e rapport aki, TNO ta 
discribi e suministro actual 
di elektricidad na e paisnan, e 
plannan di e paisnan pa logra 
mas sostenibilidad den pro- 
duccion di electricidad y mo- 
bilidad y na mesun momento 
ta duna un bista di e op- 
cionnan pa logra un suminis- 
tro di energia completamente 
renobabel na e paisnan. 


Den e investigacion aki, 
TNO a usa documentacion 
y plannan di e paisnan mas 
tanto cu ta posibel y e infor- 
macion a wordo colect via 
casi 40 entrevisa cu gobier- 
nonan local, companianan di 
gobierno, empresanan priva y 
otro stakeholders relevante. 


E rapport ta indica cu na Aru- 
ba, actualmente mas o menos 
20% di e electrecidad produci 
ta bin di fuente renobabel. 
Esaki ta basa riba un parke 
di biento cu ta provee alred- 
edor di 15% di e produccion 
di electricidad y di panel so- 
lar, cu ta provee mas o menos 
5%. E mayoria di e energia 


solar ta bin di generacion de- 
centralisa cu panel solar riba 
dak. E resto ta bin di e dos 
parke solar mas grandi cerca 
di aeropuerto y e refineria 
antiguo. Debi na e aumento 
di generacion y subministra- 
cion di energia solar riba dak, 
ta keda presion riba e red di 
tension abou y ta surgi prob- 
lema di tension den algun 
barionan. 


TNO ta señala cu tin un au- 
mento tambe den e uso di 
transporte elektrico na Aruba. 
Pa september 2023, aproxi- 
madamente 650 di e total 
di 90,000 autonan na Aruba 
ta electrico. Nan ta indica 
cu gobierno ta enfoca riba 
un crecemento continuo di 
transporte electrico, incluso 
pa e busnan di transporte pu- 
blico y pa e autonan di huur 


riba e isla. 
Nan ta resalta cu pa e canti- 
dad creciente di auto electri- 
co, infrastructura di carga ta 
necesario y tambe mester ta 
sigur cu e red di electricidad 
por soporta esaki. Mas den 
futuro ta sigui electrificacion 
(parcial) di transporte mari- 
timo (crucero) y aereo, cu 
por tin un efecto significante 
riba e sistema di electricidad 
via demanda di electricidad 
halto. 


Pa loke ta e e politica di en- 
ergia di Aruba, TNO ta re- 
salta den nan rapport cu esaki 
ta bay pa un aumento di e 
porcion di energia renobabel 
pa 50% den 2030. E amplia- 
cion di capacidad di biento y 
e remplaso di e turbinanan 
actual pa turbinanan nobo y 
mas grandi ta forma e centro 


di esaki. Cu un ampliacion 
den e megwatts, ta spera cu 
un parti comercial lo inverti 
den e parke di biento y bende 
e coriente via un ‘power-pur- 
chase-agreement’ na com- 
pania di energia WEB Aruba 
N.V. 


Plannan pa un ampliacion 
anterior di energia di biento a 
wordo anula den 2018 despu- 
es di casonan na corte instiga 
pa residentenan cerca di e lo- 
calidad plania pa esaki. Pa e 
plannan actual, TNO ta spli- 
ca den e rapport, nan ta bishi- 
tando e localidad di y rond e 
parke di biento existente, cu 
ta situa mas cu 850 meter for 
di e area habita, segun politica 
Arubano. Apoyo di e pobla- 
cion local ta keda un punto 
di atencion, specialmente mi- 
rando e importancia di ener- 
gia di biento den e ambicion 
di Gobierno di Aruba. 


Apart di biento, TNO ta 
remarca cu e meta di e po- 
litica di energia y e compa- 
nia di Utilities Aruba NV ta 
pa logra 15 MW adicional di 
panel solar fotovoltaico (zon- 
PV) den e añanan benidero, 
cu ta conta pa mas o menos 
2.5% di e produccion di elec- 
tricidad. 


Nan ta agrega cu tambe tin 
necesidad pa 10-20 MW (30- 
40 MWh) di almacenamento 
di bateria pa e integracion di 
e porcion mas halto di elec- 
tricidad 
renobabel. 
Apart 
di e ampliacion di solar PV 
grandi, ta spera cu solar pan- 
els riba dak lo sigui aumenta, 
parcialmente debi na e de- 
seo di minister di Desaroyo 
Economico pa un transicion 
di energia inclusivo, pero pa 
logra mas solar panels riba 
dak, ta crucial pa inverti den 
e red di electricidad. 


TNO ta remarca den e rap- 
port cu e sostenebilidad 
continuo di e produccion 
di electricidad na Aruba ta 
limita pa e contract firma pa 
LNG. Nan ta resalta cu tin 
poco informacion publico to- 
cante e acuerdo di suministro 
di LNG. Di e entrevisanan 
cu nan a realisa nan a com- 
pronde cu tin un acuerdo di 
‘take-or-pay’ pa un cantidad 
di LNG cu ta cubri mas o 
menos 50% di e produccion 
di electricidad y cu e contract 
tin un duracion di 20 aña. 
Esaki ta nifica cu te 2046 of 
2047 lo tin costo adicional pa 
aumenta e porcion di elec- 
tricidad renobabel mas halto 


ku 50%, debi na cu e LNG lo 
mester wordo paga mescos si 
e consumo ta baha. 


Despues di 2047, nan ta re- 
salta, e porcion di energia 
renobabel por aumenta cu 
mas energia di biento of en- 
ergia solar. Na esaki, agrega 
na esaki e espacio limita dis- 
ponibel na Aruba ta un fac- 
tor limitativo. Un sistema cu 
solamente energia di biento y 
energia solar ta pidi un capa- 
cidad excesivo pa logra 100% 
energia renobabel, special- 
mente pasobra durante 2-3 
luna pa aña no tin casi biento 
na Aruba. 


Hidrogeno ta wordo con- 
sidera den un periodo largo 
como un alternativa flexibel 
y pa backup di produccion 
di electricidad. E plannan pa 
hidrogeno no a wordo de- 
saroya hopi leu ainda, sola- 
mente te na un MoU firma 
pa gobierno y un compania 
Spaño (ACCIONA Energia) 
pa desaroyo di un proyecto di 
electrolisis cu ta combina cu 
50-60 MW solar PV. 


E transicion di energia na 
Aruba por ta organisatoria- 
mente mas complica cu na 
Corsou y Sint Maarten. E 
rason principal pa esaki ta cu 
e produccion y transporte di 
electricidad ta wordo haci 
pa dos compania diferente, 
WEB Aruba NV y ELMAR 
NV. 


E organisacion riba WEB y 
ELMAR ta Utilities Aruba 
N.V. y normalmente tin e 
responsabilidad pa e coopera- 
cion entre e tres compania di 
Estado. E colaboracion aki ta 
determina un parti grandi di 
e politica di energia. TNO ta 
remarca cu un colaboracion 
estrecho entre e tres compa- 
nia di estado ta necesario, pa- 
sobra e transicion di energia 
ta pidi un planeamento inte- 
gral di e generacion di energia 
renobabel den combinacion 
cu e ampliacion di e red di 
electricidad. 

Tamara Boekhoudt: “Tur hende kier e cariño di un 
mascota, pero bo mester merece” 


Desde un edad jong Ta- 
mara Boekhoudt tin un 
amor grandi pa bestia y 
aworaki como adulto e 
amor aki a crece mas te cu 
e ta dedica gran parti di su 
tempo na yuda e animal- 
nan cu mas mester di dje. 
Tamara ta conta den un 
entrevista kico a inspire 
pa cuminsa cu trabou bo- 
luntario. 


BDA: Desde ki edad bo a 
cuminsa cu trabao boluntario 
y kico a inspirabo pa cum- 
insa? 
TB: “Desde cu mi ta chikito, 
nos famia semper a adopta di 
Animal Shelter. Y mi a wak 
Kill Cage ora e tabata existi 
y e ta laga un mal memoria 
atras. Ora mi tawata tin 11 
anja mi a muda bay Hulanda. 
Hende na Hulanda ta pensa 
tres biaha prome nan trece 
un mascota den cas. Nan ta 
wak tur aspecto, financiero y 
si nan tin bastante luga pa nan 
den nan cas y si nan tin tempo 
pa nan. Ora mi a bolbe bek 
Aruba, mi ta ripara cu Aruba 
no ta asina. Cu cachonan ta 
pa nan cuenta. Nan ta drumi 
den terra pafo di cura, hopi ta 
mustra mahos y malo. 


Casi nunca bo ta wak hende 
ta hunga cu nan cacho. Sem- 
per mi a pensa cu door di 
adopta mi tabata yuda bastan- 
te, pero despues di 10 aña na 
Sint Maarten unda tambe tin 
hopi problema de cacho riba 
caya, y mi tawata mas actief 
den yuda y mi a siña hopi to- 
cante e mentalidad irrespon- 
sable cu local nan tin encu- 
anto di mascota. Mi a bolbe 
Aruba atrobe na 2015 y mi di 
cu mi mes, mi ta bai cuminsa 
foster. Mi a foster mi prome 
cacho y mi dura como 15 
minuut como foster prome 
cu mi a adopta e cacho. Di 
eynan mi mester a cambia mi 
mente con mi por yuda paso- 
bra mi por adopta cada cacho 
u mi tuma aden. E ora ey mi 
a bai un show di cachonan di 


caya na Villa Florina y ey nan 
tabatin tur e fundacionnan y 
mi a join Luna Foundation.” 


BDA: Kico ta bo parti fabori- 
to di e trabou boluntario cu 
bo ta haci y kico ta bo parti 
menos faborito? 
TB: “E parti mas bon ta ora 
tin un happy ending. Dus cu 
e cacho cu bo a rescata a haya 
su cas perfecto cu lo stime y 
cuide te dia e bay. E parti mas 
malo ta ora hende ta puntra 
pa ayudo, pero nan mes no 
kier haci nada, nan kier pa 
abo busca e cacho, bay vet- 
erinario, y trece e cacho. Nan 
ta haya tur cos paga, pero 
nan no kier susha nan auto 
of traha tempo pa hiba cacho 
clinica. Y si bo bisa no, nan ta 
rabia, bisa cu ami no ta stima 
cacho anto.” 


BDA: Den tur e tempo cu 
bo tin haciendo e trabou aki, 
kico ta loke ta mas dificil? 
TB: “Pa mi siña e ley tabata 
dificil, pasobra tin hopi di co- 
mienso di aña 1927. E leynan 
a wordo cambia cada tanto 
tempo. Pero den practica e 
no ta funcionamwa. Y si bo 


sigui puntra pakico e sobre 
populacion no ta controla bo 
ta haya sa, cu 1. no tin budget, 
2. polis hopi biaha no tin in- 
teres di bay tras di casonan di 
cacho. E aña aki so tabatin un 
persona so cu a wordo castiga 
pa abuso di animal, y esey no 
ta pasa at all den tur e tempo 
cu Aruba tin Status Aparte. 


BDA: E problema a bira pio 
of a mehora si compara cu 
por ehempel cinco aña atras? 
TB: “Cinco aña atras ai- 
nda Kill Cage tabata existi, y 
danki Dios a sera esey, pero e 
daño ya a wordo haci. Hen- 
denan tin den nan memoria 
cu tin un luga pa dump bo 
cacho y gobierno ta mata nan 
gratis pa bo y e doño por laba 
su man despues. Tambe locu- 
al recien mi ta notando den e 
comments riba internet, hopi 
hende ta corda di e tempo cu 
polis tabata tira mata cacho 
cu nan ta haya riba caya, y pa 
un motibo of otro nan kier 
esaki bek. Pero nan no ta re- 
alisa, cu den tur e añanan aki, 
esaki no a resolve e esencia di 
e problema, cual ta e doño di 
mascota irresponsable. Go- 
bierno a malcria e hendenan 
y den mesun acto a haci nan 
mas cruel door di haya ta ok 
pa mata cacho links en rechts, 
pero no ta sterilisa of cuida 
cacho (y pushi) at all. Y awo, 
tur hende kier pa gobierno 
resolve e problema, pero e 
problema ta nan mes.” 


BDA: Bo tin meta di lanta 
bo propio fundacion pa yuda 
bestianan riba caya? 
TB: “Mi tabatin e meta ey 
di cuminsa mi mesun fun- 
dashon. Pero ora bo wak bon, 
tin bastante fundacion, pero 


no tin bastante boluntario. 
Mester di hende cu ta fisica- 
mente fuerte, cu no ta give up 
y cu por procesa situacionnan 
unda bo no por yuda, sea 
e cacho of pushi ta mucho 
malo, of simplemente e doño 
ta haci dificil. No por salba 
tur cacho, pasobra no tin su- 
ficiente hende pa yuda salba 
nan tur, no tin suficeinte luga 
pa pone tur y no tin placa pa 
hiba tur veterinario. Mi ta 
hopi contento di wak ora e 
fundacionnan ta uni otro pa 
traha riba un proyecto nobo 
y grandi.” 


“Den temporada di covid no 
tabata por haci mesun hopi 
cos cu prome. Mi a cuminsa e 
pagina Street Dogz of Aruba. 
Mi djis a cuminsa investiga e 
leynan di Cacho di Aruba, di 
Antiyas, busca informacion 
di kico gobierno a haci of no 
a haci, ken tabata e prome 
nan den rescate di animal do- 
mestico, y mi tabata pensa, 
por ta ni un hende ta wak e 
pagina aki, pero mi tin e in- 
formacion na un lugar. Poco 
poco e pagina a bira un lugar 
cu e comunidad di rescate ta 
usa pa haya informacion lihe. 
Asina hopi cacho y pushi 
pafo di fundacionnan a wor- 
do yuda. Semper mi a bisa si 
bo por, yuda salba uno extra 
cu e fundacionnan simple- 
mente no tabata por yuda e 
momento ey. Tur esaki, con 
chikito e por ta, bo ta yu- 
dando pa cambia mentalidad 
di hende, pasobra mas hende 
wak e realidad di cacho di 
caya y di pushi di caya, mas 
nan lo pensa prome cu dicidi 
pa no sterilisa nan mascota, of 
talbes no tuma mascota mes 
te ora nan ta mihor para den 
bida.” 


BDA: Kico ta bo mensahe pa 
comunidad di Aruba? 
TB: “Mi mensahe ta sea re- 
sponsable den tur bo deci- 
sionnan, pero mas ainda ora 
bo ta pensa di tuma aden un 
mascota, un ser viviente. Nan 
por sufri, nan por pasa ham- 
ber, nan mester di amor y bo 
tempo y mas ainda, si bo no 
tin placa pa ni paga e adop- 
tion fee, con bo ta bai paga pa 
cuminda, e medicina di tur 
luna contra carpata y bichi di 
curazon y nan vacuna y cual- 
kier cos medico cu lo ta nec- 
esario den un emergencia. 
Un cacho ni un pushi por ta 
algo cu un persona ta dicidi di 
tuma ora cu ta pasando den 
momento duro na cas. Mes- 
ter pense bon. Tur hende kier 
e cariño di un mascota, pero 
bo mester merece.” 

Companianan di chica awa di pos por perde nan permiso si ta haya nan 
tirando awa sushi den dam 


Siman pasa, riba rednan 
social di minister di Me- 
dio Ambiente, Ursell Ar- 
ends, a publica un video 
na unda a mustra con un 
truck di un compania di 
chica pos tabata tira awa 
sushi den un dam, algo 
cu pa ley ta prohibi y ade- 
mas minister a sigura cu e 
compania di chica pos por 
perde su permiso. 


Mediante un publicacion, e 
minister a señala cu “Accion 
cu Bureau City Inspector 
unda a haya un truck di pos 
tirando awa sushi cu segun e 
imagennan cu nos tin ta ter- 
minando den un dam cerca 
na Sabanilla Abou. Ta impor- 
tante pa remarca cu RWZI 
Zeewijk ta tumando awa su- 
shi, mientras ta manteniendo 
esun na Parkietenbos y mes- 
cos cu Parkietenbos, no tin 
niun costo pa procesa e awa 
cu abo como negoshante ta 
trece pa procesa. Asina ta 
haci lo corecto y hiba esaki na 
RWZI Zeewijk.” 


Nan a informa cu a yama 
Polis pa atende e caso aki pa 
motibo cu e chauffeur di e 
truck no tabatin identifica- 
cion y por ta posibel cu ta un 
persona indocumenta. 


Tambe minister Arends a 
sigura cu esaki ta contra ley 
segun articulo number 55 di 
Algemene 
politieverorden- 
ing, e cual ta indica cu: 
1. Het is verboden afval, 
enig voorwerp of enige stof 


te plaat- sen, te storten, te 
werpen, uit te gieten, te laten 
lopen of vallen, of te houden, 
anders dan: 
a. op een daartoe door 
de minister van Publieke 
Werken 
en 
Volksgezond- 
heid aangewezen stortplaats; 
b. op of aan de openbare weg 
gedurende een periode van 
ten hoogste 12 uren, voordat 
de vuilnisophaaldienst het 
normaliter ophaalt; 
c. in daartoe aangebrachte 
of geplaatste afvalbakken of 
dergelijke voorwerpen. 


2. Indien op of aan de open- 
bare weg afvalbakken of 
dergelijke voorwerpen zijn 
aangebracht of geplaatst, is 
het verboden deze voor een 
ander doel te gebruiken dan 
voor het daarin deponeren 
van klein- afval of kleine ge- 


bruiksvoorwerpen. 


Minister Arends den con- 
ferencia di prensa di dialuna 
ultimo a splica cu awa di 
pos no ta un awa cu ta pro- 
cesa y ta afecta e producto 
cu e productor ta bay crea y 
bende riba mercado tambe 
“ta importante pa nos atende 
cu esaki y p’esey nos ta trah- 
ando riba e Good Agriculture 
Practices (GAP) pa asina ey 
establece standard pa tur ag- 
ricultor mester mantene na 
dje, incluyendo e calidad di 
awa.” 


Pa loke ta trata companianan 
cu tin servicio di chica pos cu 
ta deposita nan awa sushi den 
naturalesa, el a señala cu na 
DOW tin un total di 73 truck 
registra cu tabata hiba nan 
awa pa RWZI di Parkieten- 
bos, pero desde dia cu Parki- 
etenbos a cera, tin un total di 
48 compania cu ta hibando e 
awa aki na RWZI Zeewijk. 


Pa e motibo ey, minister Ar- 
ends a informa cu nan a in- 
tensifica e control cu Bureau 
City Inspector (BCI) y Di- 
rectie Natuur en Milieu Aru- 
ba (DNM) pa deal cu e situa- 
cion aki mirando cu esaki “ta 
algo cu no ta tolerabel.” 
Pa e control ey, minister Ar- 
ends a specifica cu nan ta haci 
uso di tecnologia pa haya pre- 
cisamente na cua ta e areanan 
cu e trucknan aki ta bay “y 
mi mester bisa cu desde e dia 
ey comunidad tambe ta mas 
alerta, a traves di e plataforma 
FIXI ta drenta mas informa- 
cion cu trucknan ta ser gara 
den barionan, ta depositando 
awa y e departamentonan 
concerni ta ricibi esaki y ta 
zorg pa atende cu e situa- 
cion.” 


E procedura ta cu DNM ta 
duna e truck un process ver- 
bal y esey ta ser manda pa 
Ministerio Publico, pero nan 


ta trahando cu loke ta tur e 
overtreding di Naturalesa 
como por ehemplo, tira su- 
shi den mondi, pero tambe 
esun di Ley di Cacho y esun 
di e tipo aki, lo bay tin un 
bestuur rechtele aanpak cu 
ta formalisando e richtlijnen 
den conversacion cu Min- 
isterio Publico mes, e cual a 
indica contact cu e persona 
cu a traha riba e ley pa e tipo 
di solucionnan aki pa otro 
islanan den Reino y nan ta 
finalisando esey pa den poco 
tempo lo tin un richtlijnen 
y e ora ey, no lo mester bay 
Ministerio Publico mas sino 
cu esnan cu lo haya multa lo 
mester paga esey cerca un di 
e departamentonan concerni 
caminda cu esey lo ser atendi 
mesora segun minister Ar- 
ends a declara. 


Richtlijnen pa cada sancion 
lo ser publica den futuro y 
despues e multanan lo ser 
duna na esnan cu lo comete 
un sancion. 


“lastimamente, como minis- 
ter mi mester bisa cu nos ta 
un pais civilisa y desaroya cu 
nos no mester yega akinan 
pero e ta toca nos pa yega aki 
pa nos cuminsa duna boet y 
esnan cu no kier siña, lo mes- 
ter siña den un mal forma e 
ora.” El a bisa. 


E companianan di chica awa 
di pos cu ta tira awa sushi den 
dam ta core riesgo di perde 
nan permiso y esey ta den 
legislacion caba. 


Sinembargo, tin damnan cu 
ta seco na e momentonan aki 
y segun Santa Rosa a splica, 
nan a cuminsa haci limpi. 


A informa tambe cu esun 
cu tin awa ainda ta Noord, 
Rooi Afo y Hooiberg “si no 
lo yobe, nos no por yuda cu 
awa, e meter di awa di WEB 
so ta un alternativa y awa di 
airco pa esnan cu ta colecta 
awa.” 


Damnan ta algo importante 
pa asina por colecta awa y 
recicla di un manera respon- 
sabel, “si ta awa di laundry 
of awa di RWZI, e ta menos 
peligroso. Pero e solo ta yuda 
hopi pasobra si e dam ta seco 
e ta yuda mata e microbion- 
an. E peliger ta ora tin awa y 
ta basha awa septico pa e peli- 
ger pa Ecoli. Dus, si basha 
awa septico, e ta contamina 
e awa den e dam,” Nathalie 
Maduro director di Santa 
Rosa a splica. 

Departamentonan di cuido intensivo ta cerando mas frecuente debi na 
demasiado pashent 


(NLTimes)—cambernan 
di emergencia na hospital 
ta cerando temporalmente 
mas 
frecuente 
y 
pa 
periodo 
mas 
largo. 
E 
presion riba e unidadnan 
di 
cuido 
intensivo 
ta 
asina halto, cu hopi biaha 
e 
departamentonan 
di 
cuido 
di 
emergencia 
mester 
pone 
un 
paro 
temporal riba ricibimento 
di pashent. 


E departamentonan di cuido 
di emergencia a cera pa un 
averahe di aproximadamente 
40 ora den e prome kwartaal 
di e aña aki compara cu e 
35 ora cera aña pasa, segun 
un analisis di ANP riba 
estadisticonan provee pa e red 
di cuido emergente nacional, 
LNAZ. 


E departamentonan di cuido 
di emergencia a ser cera mas 
frecuente den e regionnan 
di 
Noord-Nederlands- 


Groningen 
y 
Friesland- 
Drenthe. E departamentonan 
den e areanan aki a cera pa 
un averahe di 107 ora den e 
prome kwartaal. Brabant a 
mustra un miho operacion 
den e aspecto aki, cu un 
averahe di solamente tres ora. 


David 
Baden, 
dokter 
di 
emergencia y presidente di e 
Nederlandse Vereniging van 
Spoedeisende Hulp Artsen, 
a bisa cu e aumento den 
departamentonan cerando ta 
un mal señal. “E ta mustra 
cu e presion riba cuido 
intenso ta aumentando. Un 
departamento cerando ta e 
ultimo stap pa un sistema 
yen; bo ta dicidi solamente pa 
cera ora no tin mas opcion. 
Demasiado pashent tambe 
ta resulta den un caida den 
calidad relacionando na e 
cuido duna.” 


Sinembargo, 
Baden 
ta 
di acuerdo cu pa cera e 


STEPS 2023 
Resultado di investigacion 
riba sobre peso y obesidad 


Departamento di Salud 
Publico den colaboracion 
cu WHO/PAHO y Central 
Bureau of Statistics (CBS) 
den aña 2023 a organisa 
un investigacion Nacio- 
nal cu a carga e nomber di 
STEPS 2023. 


Meta di STEPS 2023 tawata 
pa colecta informacion vali- 
oso riba salud di nos comu- 
nidad di forma cu organisa- 
cionnan encarga cu maneho 
di salud publico por ricibi un 
bista actual di e salud di nos 
poblacion pero tambe conoce 
e factornan di riesgo cu por 
conduci na malesanan cro- 
nico. Conociendo e factor- 
nan di riesgo aki e diferente 
organisacionnan lo por traha 
riba manehonan nobo mas 
dirigi riba mehoracion di e 
salud di nos hendenan. 


Riba topico di Sobre Peso y 
Obesidad, investigacion Na- 
cional STEPS 2023 a conclui 
cu 33% di Aruba su popula- 
cion di adulto ta sufri di sobre 
peso y 46% ta sufri di obesi- 
dad. Sobre peso y obesidad ta 
conduci na malesanan croni- 
co manera Diabetes y Presion 
Halto. 


Cu e informacion aki conoci, 
e ora a yega pa nos dal e paso 
pa nos salud y “cambia nos 
habitonan” abo ta cla p’e? 
Pa mas informacion like 
nos Facebook page Directie 
Volksgezondheid DVG Aru- 
ba, Follow nos riba Instagram 
directie_volksgezondheid_ 
aruba, subi nos website www. 
dvg.aw, yama nos na 5224200 
of mail nos na servicio@dvg. 
aw 


departamento ta, tin biaha, e 
cos corecto pa haci. E ta pensa 
cu esaki ta resulta den miho 
cuido pa otro pashent. Segun 
LNAZ, presion excesivo riba 
cuido intenso ta debi na e 
poblacion embeheciendo y 
e aumento den adultonan 
mayor vulnerable. E deficit 
den empleado den e industria 
di cuido tambe ta hunga 
un rol. E cantidad di hende 
cu problemanan di salud 
complica ta aumentando, pero 
e cantidad di empleadonan 


den cuido medico no ta 
creciendo cune. 


Baden ta pensa cu e deficitnan 
den cuido na cas y asistencia 
tambe ta hunga un rol, como 
cu pashentnan ta keda den 
hospital pa mas largo cu ta 
necesario, cual ta influencia 
e capacidad pa ricibi pashent. 
LNAZ ta pensa cu e solucion 
ta keda den haci e sector di 
cuido “future-proof.” Baden 
tambe ta apela pa inversion 
den dokternan y e salud di e 


poblacion. 
Un departamento cerando 
no ta nifica cu tur pashent 
ta ser nenga entrada. Un 
pashent por ser acepta aden 
si e hospital conoce e pashent 
of den un emergencia. Otro 
pashent ta ser manda na otro 
hospital. Esaki a sosode en 
averahe binti biaha pa cada 
departamento di emergencia 
den e prome lunanan di e aña 
aki. 

Banco Central ta busca salario mas halto pa su maneho 


CuraçaoChronicle) 
- 
RvC, e directiva di super- 
vision di Banco Central 
di Corsou y Sint Maarten 
(CBCS) ta pidiendo pa 
gobierno desvia di e limite 
salarial actual y aproba un 
salario maximo mas halto 
pa e directiva di ehecutivo 
RvB. E peticion aki a ser 
entrega na e Minister di 
Finanzas na Corsou, Ja- 
vier Silvania, y su colega 
na Sint Maarten, Marinka 
Gumbs. 


E legislacion actual ta pone 
un salario maximo di 386,000 
florin pa aña pa oficialnan top 
dentro di e gobierno y en- 
tidadnan relaciona. CBCS ta 
pidiendo pa aumenta e can- 
tidad aki na 501,800 florin pa 
aña, cual ta 130 porciento di 
e maximo actual, manera e 
ordenansa nacional pa stan- 
dard di ingreso LNT ta bisa. 


E peticion aki ta bini despu- 
es di evaluacion conduci pa 
KMPG den 2017, cual a haya 
cu e salario di RvB tabata mas 
halto cu e averahe den e sec- 
tornan comparabel. 


Den carta dirigi na Presi- 
dent interino Julian Lopez 
Ramirez di RvC ta enfatisa 
cu e salario maximo actual 
ta mas abao cu e resultado 
di KPMG su evaluacion. Se- 
gun RvC, e ta necesario au- 
menta e maximo di salario pa 
asina segura e gobernacion y 
atrae profesionalnan di cali- 
ber halto. “E diferencia den 
remuneracion mester keda 
manteni mirando e peso di e 
posicion y e diferencia entre 
RvB y e maneho,” Ramirez a 
skirbi. 


Desde e introduccion di 
LNT, dialogo a ser manteni 
entre CBCS y e gobiernonan 


di Corsou y Sint Maarten. 
E dialogonan aki a causa e 
peticion actual pa ahusta e 
maximo di salario. RvC ta 
señala cu mientras ley ta per- 
miti un aumento di 130 por- 
ciento, e cantidad aki ta sigui 
bao e benchmark estableci pa 
KPMG. 


CBCS ta adverti cu mantene 
e maximo actual por afecta e 
habilidad di atrae individu- 
onan cualifica pa posicionnan 
crucial. Pa medio di aumenta 
e salario maximo. CBCS ta 
spera di atrae y mantene mas 
profesionalnan cualifica den- 
tro di nan organisacion. 


E peticion for di CBCS ta 
awo cu e Ministernan di Fi- 
nanzas, kendenan mester di- 
cidi si nan lo ta di acuerdo cu 
e ahuste cu a propone. 


Buro Ziektekostenvoorziening ta exigi mas di 1 miyon den huur no 
paga for di gobierno 


( C u r a ç a o C h r o n i c l e ) 
- Stichting Buro Ziek- 
tekostenvoorzieningen 
(SBZV) a manda un carta 
na Ministerio di Salud, 
Ambiente y Naturalesa 
exigiendo pago a causa di 
1 miyon florin den huur. 


Segun e carta dirigi na Secre- 
tario-General di e Ministerio, 
esnan encarga di likidacion di 
SBVZ a indica den e carta aki 
di 11 di augustus 2018 cu am- 
bos e Ministerio di Salud y 
Ministerio di Finanzas tabata 
informa tocante e huur cu no 
a paga di e edificio di BZV 
na Brievengat, cual tin desde 
februari di 2018 acumulan- 
do, considerando Corsou su 
situacion financiero precario. 
E departamento di likida- 


cion nunca a keda di acuerdo 
na un decision unilateral di 
para e pagonan. Desde juli 1 
di 2014, Youth Health Care 
(JGZ) su departamento ta 
huur e edificio for di SBVZ 
na Kaya Charles Maduro pa 
e suma di 14,000 florin. Nan 
a considera Corsou su situa- 
cion financiero y a duna e 
Ministerio suficiente tempo 
pa resolve e problema. Riba 
11 di maart den 2022 a manda 
un carta na e ministerio, den 
cual e minister, cu mediacion 
di e director di G&Gz, a re- 
porta cu tin un cantidad pen- 
diente di 728,000 florin desde 
maart. Te cu awe, te ainda e 


departamento no a ricibi un 
contesta tocante e carta aki. 


E debe desde e tempo aki 
a crece na 1,106,000 florin 
desde juni 2024. Un di e 
tareanan ta di colecta e debe 
pendiente. Mirando cu esaki 
ta trata un ministerio di gobi- 
erno, nan tin e meta di trata e 
topico aki den e manera mas 
apropia. 


E departamento ta apela ur- 
gentemente na e Ministerio 
di Salud, Ambiente y Natura- 
lesa a bini na e areglo di pago 
pa aregla e debe aki. Nan ta 
spera di ricibi un proposicion 


Opcionnan strategico pa Ennia Aruba 


(CuraçaoChronicle) 
- 
Centrale Bank van Cu- 
raçao en Sint Maarten 
(CBCS) ta actualmente 
explorando 
opcionnan 
pa Ennia Caribe Holding 
(Aruba) N.V (ECHA) y 
su subsidiarionan (Ennia 
Aruba). 


E subsidiarionan financiera- 
mente cuerdo ta opera bao 
e supervision di Centrale 
Bank van Aruba (CBA). Den 
e contexto aki, dialogonan 
constructivo ta tumando luga 
entre CBCS y CBA tocante e 
posibel transaccion involuc- 
rando Ennia Aruba y e proto- 
col pa comparti informacion 
via e proceso di transaccion. 
Dia 24 di mei 2024, e dial- 


ogonan aki a caba cu e firma- 
mento di un Process Protocol 
entre CBCS, CBA y (ECHA 
su compania mayor) Ennia 
Caribe Holding N.V (ECH). 


Den e lunanan binidero, 
CBCS lo explora mas opcion 
strategico pa e operacionnan 
na Aruba di Ennia Insurance 
Group, tumando na cuenta 
e interesnan di ambos Ennia 
Aruba y esnan cu tin polisa, 
ademas di Ennia Group. Cu- 
alkier cambio den control 
causa pa e proceso lo rekeri 
e aprobacion di CBA. CBCS 
y CBA lo traha hunto den e 
lunanan binidero pa asina por 
segura cu e roceso ta lo mas 
eficiente y efectivo cu ta po- 
sibel. 

Casi 50 asociacion di studiante ta firma codigo di conducta pa combati 
comportamento transgresivo 


(CuraçaoChronicle) - casi 
50 asociacion di studi- 
ante a firma un codigo di 
conducta riba diamars pa 
combati comportamento 
transgresivo. E 


E 12 organisacion PKvVs, or- 
ganisacionnan representando 
varios asociacion di studiante 
y LKvVs, a firma e codigo 
nobo na Hulanda, cual a ser 


haci pa garantisa “respet, in- 
tegridad y responsabilidad.” 


Asociacionnan di studiante 
tin tempo riba noticia den 
varios ocasion den e ultimo 
añanan cu rapport di ‘inicia- 
cion’ cu a sali for di man of 
e publicacion di asina yama 
‘bangalijst’. Banga ta e ter- 
mino usa pa un ‘slut’. Varios 
asociacion a bisa cu nan ta 


sinti cu un codigo conhuto ta 
necesario. 
E codigo a ser crea pa e aso- 
ciacionnan cu a uni na LKkV. 
Linde van Mechelen, hefe di 
LKvV, ta un di e personanan 
cu a sostene e decision di 
haci e codigo. E ta spera cu e 
mester a cuminsa un “move- 
mento di cultura positivo” 
den e asociacion. “Tur hende 
ta unaninamente tras di esa- 
ki,” el a splica. “Te hasta cu e 
grupo grandi di varios asocia- 
cion.” 


Entre e personanan cu a fir- 
ma ta Vindicat di Groningen, 
Amsterdamsch 
Studenten 
Corps (A.S.C) y Utrechtsch 
Studenten Corps. Tur di es- 
aki tabatin controversia den e 
area aki den pasado. 


Na e fiesta di lustro di A.S.C 


den 2022, speechnan sexista 
a ser duna den cual hende 
muhe a ser yama terminonan 
derogatorio. Imagennan di 
esaki a plama online causan- 
do furor den e comunidad. 
E asociacion no a ricibi placa 
for di University of Amster- 
dam, VU University of Am- 
sterdam ni tampoco Amster- 
dam University of Applied 


Sciences desde cu e incidente 
a tuma luga. 
A.S.C., Vindicat y Tilburgs 
Studenten Corps Sint Olof 
a participa den dialogo cu un 
panel riba diamars mainta 
den e edificio di academia 
den edificio di Utrecht. Min- 
ister Robbert dijkgraaf lo rici- 
bi e codigo di conducta segun 
su vocero a comparti. 


Prome Minister di Hungria 
Viktor Orbán oficialmente ta 
sostene Rutte como proximo 
hefe di NATO 


(NLTimes) - Prome Min- 
ister di Hungria Viktor 
Orbán ta promove Mark 
Rutte como e proximo 
Secretario-General 
di 
NATO. 


Orbán tabata un obstaculo pa 
su nombracion varios luna 
atras pero a tene un “bon 
combersacion” cu e Prome 
Minister Hulandes riba di- 
aluna. El a bisa durante e 
reunion cu e ta dispuesto na 
sostene su persona. 


Romania ta e unico pais cu 
te ainda no a anuncia su sos- 
ten pa Rutte, cu un decision 
unanime necesario pa por 
drenta e posicion top. Prome 
Minister di Romania Klaus 
Iohannis tambe ta un candi- 
dato pa reemplasa e posicion 
actualmente di Jens Stolten- 
berg, sinembargo e no tin e 
sosten di ningun di e otro na- 
cionnan aliado mas. 


Rutte a priminti Orbán riba 
dialuna cu e lo manda un car- 
ta tratando e Prome Ministe 
su dos condicion pa duna su 
sosten. El a reafirma cu como 
hefe di NATO el o duna 
Hungria e espacio di exclui 
su mes di contribui sosten cu 
NATO lo provee na Ucrania. 
Rutte a skirbi cu Hungria no 
tin necesidad di contribui 
placa of personal den un ac- 
cion. 


Tambe e lo trata e comentari- 


onan cu el a haci den pasado 
contra Hungria cu e politi- 
conan a considera un falta 
di respet. Rutte a skirbi cu 
“algun di e comentarionan 
haci na 2021 como Prome 
Minister di Hulanda a causa 
disastisfaccion na Hungria.” 
Como hefe di NATO, el a 
bisa cu e lo traha riba “man- 
tene unidad y trata tur aliado 
cu e mesun grado di comp- 
rension y respet.” 


Rutte a bisa na un cumbre di 
Union Europeo den 2021 cu 
Hungria no “tabatin luga den 
e union” si e pais aproba un 
ley controversial cu lo ta den 
violacion di e derechonan 
humano y igualdad di per- 
sonanan den e comunidad 
LGBTQ. Rutte tambe a bisa 
cu e lo traha riba pone e pais 
“riba rudia” pa pidi despensa 
a causa di esaki. Fuentenan a 
bisa cu e Prome Minister cu 
ta saliendo no tabatin e in- 
tencion pa pidi despensa pa 
su comentarionan. El a en- 
fatisa despues di e comber- 
sacion riba dialuna cu Orbán 
no a pidi un disculpa, “aunke 
esaki tabata e sospecha.” 


Orbán a comparti e carta riba 
X y a reporta cu Hungria 
awo ta “cla pa sostene Rutte 
su intento di bira Secretario- 
General di NATO.” Rutte 
su compromiso lo segura na 
Budapest cu su acuerdonan 
cu NATO por ta “uno du- 
radero.” 

Minister di Seguridad Argentino a bishita El Salvador pa haya sa mas 
di e “Metodo Bukele” 


(AP-DW) – Minister di 
Seguridad di Argentina, 
Patricia 
Bullrich, 
dia- 
domingo ultimo a bishita 
Centro di Confinamiento 
di Terorismo (CECOT) 
na El Salvador, na unda 
den agenda tabatin planea 
reuni cu e presidente Sal- 
vadoreño, Nayib Bukele. 
“Como resultado di e rela- 
cion bilateral entre presiden- 
te Nayib Bukele y presidente 
Javier Milei, nos ta duna 
bonbini na minister Patricia 
Bullrich na e pais mas sigur 
di Latino America,” e minis- 
ter di Seguridad Salvadoreño, 
Gustavo Villatoro a skirbi riba 
su rednan social. El a agrega 
cu: “Ta un berdadero placer 
ricibiel’e na El Salvador, mi 
ta sigur cu e bishita aki for di 
Argentina ta bay ta enrikece- 
dor, su persona y su ekipo ta 
bay conoce di prome man e 
“Modelo Bukele.” 
Villatoro tambe a comparti 
varios potret den cual ta mus- 
tra e recorido cu a realisa cu 
Bullrich den e prison aki. 
CECOT construi na un 
zona leu di districto di Teco- 


luca, casi 75 kilometer di San 
Salvador, tin un capacidad 
pa 40,000 preso y na e mo- 


mentonan aki tin casi 14,000 
despues di un traslado di 
2,000 gang mas na comienso 
di e di dos siman di juni. 
Segun autoridadnan Argenti- 
no a informa, Bullrich ta bay 
reuni cu Bukele cu e fin di 
tuma medidanan di seguridad 
similar adopta na El Salvador, 
pero contra narcotrafico. 
Riba su rednan social, Bull- 
rich a comenta cu a bishita 
Academia Nacional di Segu- 
ridad Publico, pa reuni cu su 
director, Cesar Flores Muril- 
lo. A agrega cu e hefe policial 
“a compartiel’e un splicacion 
basta amplio y detaya riba ad- 
ministracion di Polis y nan 
resultadonan importante.” 
Di su parti, Gobierno Argen- 
tino a señala cu “Bullrich ta 
interesa den tur structura cu 
a permiti baha drasticamente 
delito na El Salvador” cu te 
hasta no hopi tempo “tabata 
un pais domina pa violencia 
di gangnan Mara.” 
Durante nan bishita na El 
Salvador, e minister di Milei, 
ademas di reuni cu Bukele, 


tambe lo reuni cu otro fun- 
cionarionan halto di seguri- 
dad, defensa y inteligencia. 
Bukele ken ta na poder for 
di 2019, tin un “guera” con- 
tra gangnan bao un regimen 
di excepcion vigente for di 
2022 cu ta permiti haci de- 
tencionnan sin un orden hu- 
dicial. 
Segun cifranan oficial, te feb- 
ruari di e aña aki, den e mega 
prison tabatin cera 12,500 
gang di Mara Salvatrucha 
(MS-13) y Barrio 18 deteni 
bao e regimen di excepcion 
aki cu a ser cuestiona pa or- 
ganismonan di derechonan 
humano pa e detencion “di 
hende inocente cu ta sufri 
den prison.” 
Organisacionnan humanitar- 
io a haya mas di 6,000 denun- 
cia di violacion di derechonan 
humano, principalmente pa 
detencionnan arbitrario, tor- 
tura, y desaparicionnan di 
corto duracion, ademas di de- 
nuncia e morto di mas di 300 
detenido, e mayoria di nan cu 
señalnan di violencia. 


Mexico: Lopez Obrador a considera “hopi bon noticia” e regularisacion 
migratorio anuncia pa Merca 


(EFE) – Presidente di 
Mexico, Andres Manuel 
Lopez Obrador, a con- 
sidera “un bon noticia” e 
programa nobo cu Merca 
a anuncia ayera pa regu- 
larisa indocumentadonan 
casa cu Mericano y nan 
yiu, loke ta bay beneficia 
mas di mey miyon mi- 
grante. 


“Ta hopi bon noticia cu ta 
bay 
regularisa 
famianan 
Mexicano na Merca, vooral 
studiantenan, hobennan, ta 
digno di reconocemento cu 
presidente Biden ta actua di 
e forma aki,” e mandatario a 
manifesta. 
E gobernante Mexicano a 
celebra e alivio migratorio 
nobo, un di e mayor for di 
momento cu Administracion 
di Barack Obama na 2012 a 
crea Accion Diferi pa esnan 
den Infancia (DACA), cu e 
cual mas di 800,000 migrante 
a haya permisonan di trabou 
y proteccion di deportacion. 
E politicanan nobo, anuncia 
cinco luna atras prome cu 
eleccion den cual migracion 
ta e topico central, ta bay tar- 
da lunanan pa drenta na vigor 
y ta bay concede na migrant- 
enan e prome paso so pa haya 
un permiso di residencia na 


Merca, loke por ser prolonga 
pa añanan. 
Pero Lopez Obrador a opina 
cu “esaki, cu ta parcial ainda, 
ta un avance caba.” 
Pa solicita permiso, cu un 
validez di tres aña, e persona 
mester ta casa cu un ciudada- 
no Mericano prome cu 17 
di juni 2024 y tambe mester 
a biba na e pais menos cu 10 
aña, ademas nan yiu menor di 
21 aña sin status legal tambe 
por haya e permiso. 


Lopez Obrador a recorda cu 
su gobierno “ta bin insistien- 
do den regularisacion di 
Mexicanonan cu tin añanan 
trahando na Merca y nan no 
a haya husticia.” 
Tambe a destaca e politica 
migratorio di Biden, manera 
e programa pa duna visa y asi- 
lo na ciudadanonan di Haiti, 
Nicaragua y Venezuela, ade- 
mas di ta e prome presidente 
di Merca, segun el a bisa, cu 
no ta construi un muraya 


fronteriso. 
El a recorda cu den un 
yamada di ambos e manda- 
tario Mericano a anuncia dia 
4 di juni e construccion di 
un brug fronteriso na Mat- 
amoros, na estado di Tam- 
aulipas y na Piedras Negras, 
Cohauila, ademas di amplia 
e brug “Comercio Mundial” 
di Nuevo Laredo, na unda 
40% di comercio binacional 
ta pasa. 
E politica di Biden ta bay of- 


rece un apoyo cu famianan 
tabatin hopi tempo wardan- 
do, incluyendo esnan di Flor- 
ida. Ta dificil pa conta cuanto 
famia cu tin status mixto ta 
bay beneficia cu e anuncio di 
ayera. 
Florida Policy Institute (FPI) 
un grupo di investigacion 
independiente, a calcula cu 
casi 130,000 indocumentado 
ta casa cu ciudadano Meri- 
cano na Florida. Mientras 
tanto, Conseho di Inmi- 
gracion Mericano a calcula 
cu casi 600,000 ciudadano 
Mericano na Florida ta biba 
cu por lo menos un familiar 
indocumenta, incluyendo 8% 
di e yiunan di ciudadanonan 
Mericano di estado aki. 
Contrario na loke ta e creen- 
cia popular, matrimonio cu 
un ciudadano Mericano no 
ta un caminda sigur pa mi- 
grantenan indocumenta por 
haya residencia permanente 
of por haya e nacionalisacion. 
Como parti di e proceso di 
solicitud di carchi berde, 
hopi di e personanan mes- 
ter bandona Merca, pero bin 
back tampoco ta un garantia, 
hopi di nan no kier pone den 
riesgo nan mes di ser separa 
di nan pareha y yiunan Meri- 
cano y ta opta, na cambio, pa 
sigui biba sin status legal. 

Jamaica pasando den crisis di sanger na e pais 


(JamaicaObserver) - Jamai- 
ca ta colectando aworaki 
mas o menos mita di e meta 
di donacion di sanger pa 
aña, locual a forsa e secre- 
tario permanente den Min- 
isterio di Salud y Bienestar, 
Dunstan Bryan, pa haci un 
apelacion nobo pa hende 
haci donacion di sanger. 


“Aworaki nos ta colectando 
mas o menos 30 mil unidad 
di sanger pa aña. Pero ora nos 
analisa y nos compronde kico ta 
necesario pa e populacion, nos 
mester 60 mil unidad di sanger 
pa e populacion di Jamaica,” 
Bryan a bisa na un ceremo- 
nia di reconocemento pa Dia 
Mundial di Donante di Sanger. 


E Servicio Nacional di Trans- 
fusion di Sanger di Jamaica a 
celebra e dia bou di e tema 
“20 aña celebrando donacion: 
Danki, donantenan di sanger.” 


Segun Bryan, e Ministerio di 
Salud y Bienestar lo ta lansando 
un campaña di comunicacion 
pa mehore e dialogo y concien- 
tisacion riba loke el a describi 
como e tres pilarnan di dona- 
cion di sanger: hende, luga y 
proposito. 


El a bisa cu mas trabou mester 
wordo haci pa sigura cu Jamai- 
quinonan ta compronde cu un 
unidad di sanger por salba su 
mesun bida of bida di un ser 
keri den futuro. 


“Cada unidad di sanger por 
salba tres bida y esey ta un 
resultado tremendo di un di 
solamente un acto di bondad. 
Pesey nos mester concentra 
riba e donantenan cu nos tin 
aworaki y con nos por transmiti 
nan mensahe na un populacion 
mas grandi,” Bryan a bisa. 


Ademas di mehora concienti- 
sacion, Bryan, mientras cu e ta 
referi na e trabou cu ta wordo 
realisa na e Hospital di Spanish 
Town, a bisa cu e facilidadnan 
di transfusion di sanger riba e 
isla mester expande pa mehora 
e acceso pa mas hende por haci 
donacion di sanger. 


“Un otro dialogo cu nos mester 
tin den terminonan di luga ta e 
hecho cu tin un riesgo rond di e 


servicio di sanger y e riesgo ta cu 
mayoria di e servicio ta depende 
di un facilidad y si e facilidad ey 
ta comprometi di un manera of 
otro e sistema completo ta cay y 
pesey e Gobernacion di Jamaica 
mester inverti den un tipo di 
plan di contingencia pa sigura 
cu e servicio no ta wordo com- 
prometi pa un desaster natural, 
por ehempel,” Bryan a bisa. 


El a apunta tambe cu mal cus- 
tumbernan di hopi Jamaiquino 
ta afectando negativamente e 
donacion di sanger di e pais. 


“Nos mester haci mas Jamai- 
quino compronde cu nan 
status di salud ta nan propio 
responsabilidad y esaki ta bin 
den e mensahe preventivo cu 
nos mester stimula persona pa 
compronde cu den e rapportnan 


cu nos ta haya un porcentahe 
significante di e personanan cu 
ta bin y cu kier haci donacion 
tin un status di salud compro- 
meti. 


“Nan tin anemia of algun otro 
tipo di condicion cu ta preveni 
nan di haci donacion, esaki ta 
un desafio grandi cu nos ta topa 
cune,” Bryan a agrega. 


Defensor di Portugal Pepe ta bira e 
hungado di edad mas halto cu a yega di 
hunga den Campeonato Europeo 


(AP) - Defensor di 
Portugal Pepe a bira e 
hungado di edad mas 
grandi cu a yega di 
hunga den un Campe- 
onato Europeo despu- 
es di su pais su wega di 
apertura contra Czech 
Republic riba diamars. 


Pepe tin 41 aña y 113 dia 
di edad, cua ta dun’e e 
record di e hungado di 
edad mas grandi anterior, 
keeper di Hungria Gábor 
Király. Király tabatin 40 
aña y 86 dia di edad ora cu 
el a hunga contra Belgica 
den e ronda 16 di Euro 
2016. 


E ta bini dos dia despues 
cu Spaña su Lamine Ya- 
mal a bira e hungado mas 
hoben cu a yega di hunga 
den e torneo. 


Pepe, naci na Brazil, taba- 
tin 24 aña ora cu el a haci 
su debut den e ekipo di 
Portugal bao coach Brasi- 
lero Luiz Felipe Scolari 
den november di 2007 
ora cu te ainda e tabata 
hunga den Real Madrid. 


El a hunga 137 wega cu 
Portugal, anotando 8 gol y 
ricibiendo 25 carchi geel. 
Su unico carchi cora a 
bini den Portugal su wega 
di apertura contra Alema- 
nai den Copa Mundial di 
2014. 


Diamars su wega a subi 
su cantidad di weganan 
hunga cu Portugal na 138. 


Pepe 
anteriormente 
a 
hunga 19 wega na 4 
campeonato 
Europeo, 
un record cu ta surpasa 
solamente pa colega den 
ekipo internacional Cris- 
tiano Ronaldo ken tin 25 
wega den 5 torneo. 


E hungado y capitan di e 
ekipo di 39 aña, ken a haci 
su debut den e torneo na 
Euro 2004 unda Portu- 
gal a yega e final, tambe a 
cuminsa diamars, birando 
e prome hungado cu a 
participa den 6 Campe- 
onato Europeo. “Otro 
capitulo den historia ta 
cuminsa awe,” Ronaldo a 
publica riba X. 

Santa Rosa: 
Temporada di Horcan: Wak e positivo, colecta awa di yobida 


Kisas bo ta pensa un poco 
mas extremo cu pakico 
mester colecta awa si e 
temporada di horcan a 
cuminsa y mester pensa 
riba seguridad di bo hogar 
y bo famia. 


Recientemente algun stu- 
diante cu a bin Aruba como 
stagiaire a haci un estudio 
riba colectamento di awa cu 
a duna indicacion cu tin tur 
posibilidad pa haci esaki. Ta 
simplemente mester tin e bo- 
luntad pa haci esaki. Mester 
tin e tankinan blanco di 1,000 
liter pa por colecta e awa y 
mester percura pa por tin e 
gootnan instala na e rand di 
dak di cas. Logicamente si e 
cas ta dispone di e regenbak 
lo ta ideal pa haci esaki. 
Awa ta keda caro si bo ta keda 
usa esaki pa cultivo chikito 
mes cu kisas bo por tin. Ima- 
gina bo cu ta cultivo mas 
grandi lo no ta ni di papia 
mes. Departamento di Ag- 
ricultura, Cria y Pesca Santa 
Rosa semper ta keda motiva 
y conscientisa tur esnan cu ta 
cultiva un of otro producto, 
sea fruta of berdura pa haci 
lo maximo cu na momento 
cu tin un poco awasero pa 
purba na colecta esaki. Tem- 
porada di Horcan berdad ta 
den porta pero lo ta bon ber- 
dad pa haci algun preparacion 
y/of inversion pa por yega na 
sea ta bari of tankinan blanco 


di 1,000 liter pa por colecta 
poco awa. 


Claro mas tanki of bari cu por 
tin ta mas awa bo por colecta 
cu por tin un duracion mas 
largo pa iriga bo cultivo. In- 
verti den “gootnan’ rond di 
e dak di cas cu por “catch” e 
awa y conecta esaki pa e bay 
na e bari of tankinan cu por 
tin. Percura si na momento 
cu bo ta colecta awa den bari 
of tankinan pa bo no crea otro 
tipo di problema. Referiendo 
na crea un criadero di sangura 
cu por bira Dengue y trece 
bo salud y di bo famia den 
peliger. Ta casonan cu a yega 
di pasa pa motibo cu e bari 
of tankinan na momento cu 
awa a wordo colecta nan no 
a wordo tapa y esaki a trece 
cune e problematica di san- 
gura di Dengue. Percura pa 
por tin un manera pa pone un 
tapa pa e bari of e tanki. Por 
usa tambe un T-shirt cu no ta 
wordo usa mas y cu por habri 
esaki y fungi como un tapa 
pa e bari of tanki. Si por usa 
e mesun tapanan di e tanki. 
Por haya cumpra tambe pro- 
ductonan special pa tira den e 
awa contra e sangura. 


Asina evita cu e sangura ta 
pone webo den e awa y esaki 
ta transforma den e larva y 


despues e larva ta bira e san- 
gura di dengue. Mescos ta 
conta pa regenbak, pero pa 
regenbak cu ta mas grandi 
por haci uso di piscanan “Ti- 
lapia” cu por tira nan den e 
regenbak y e piscanan aki ta 
come e larvanan di sangura 
cu ta evita di bira un criadero 
di Dengue. 


Haci bon uso di e temporada 
di awasero cu kisas nos por 
haya algun yobida poco fuerte 
y colecta bo awa y asina usa 
esaki consciente pa medio di 
un sistema di irigacion cu ta 
yuda bo spaar mas tanto awa 
posibel riba bo cultivo pero 
tambe riba bo meter di awa y 
bo recibo di fin di luna cu por 
ta astronomico. Corda tambe 
cu ta calor y kisas e matanan 
mester un poco awa extra y 
cu na mes momento ta yuda 
bo tambe cu e extra awa cu bo 
tin cu bay duna bo matanan. 

11 atleta di Shotokan Karate Do International Aruba a representa Aruba 
dignamente den Miami Open Tournament na Merca 
E karatekanan a trece 7 medaya di oro, 4 di silver y 6 di brons 


Recientemente, Minister 
di Enseñansa y Deporte 
Endy Croes a ricibi bishita 
di team Shotokan Karate 
Do International Aruba 
na Bestuurskantoor. 
Sensei Gustavo Velasquez, 


Sensei Juan David Velasquez 
y 11 atleta a biaha di 16 di mei 
pa 21 di mei na Merca pa e 
competencia di Miami Open 
Tournament. 
Durante 
e 
competencia aki, e atletanan a 
bin cu un total di 17 medaya: 7 


di oro, 4 di silver y 6 di brons. 
Durante e ocasion special 
aki, Minister Endy Croes 
a entrega nan un handbag 
di Premio Excelencia den 
Deporte (PED) y medaya 
di 4D, esta deseo, discplina, 
determinacion y dedicacion. 
Sensei Gustavo ta gradici 
tur mayor y compania cu a 
contribui pa haci e biahe aki 
posibel. 


Minister Endy Croes ta felicita 
Sensei Gustavo Velasquez y 
Sensei Juan David Velasquez 
pa e tremendo trabou cu nan 
a haci pa prepara e atletanan 
aki 
pa 
representa 
Aruba 
dignamente 
den 
exterior. 
Pa finalisa, e mandatario di 
Deporte ta felicita e atletanan 
cu a destaca den Miami Open 
Tournament y pone Aruba su 
nomber den halto. 


Seleccion di Equitacion den 
training pa Mundial “Felix 
Santiago Oliver” 


Diasabra atardi e selec- 
cion di Equitacion di Aru- 
ba tabata tin un training 
den grupo pa prepara pa 
e proximo Mundial di Eq- 
uitacion cual lo tuma luga 
na Humacao, Puerto Rico. 


E training aki tabata un bon 
oportunidad caminda e se- 
leccion a train den e me- 
sun 30 minuut cu nan lo 
tin disponibel pa train riba 
nan cabay na Puerto Rico 
durante 3 dia. Tambe a pro- 
becha pa haci un “dress re- 
hearsal” caminda a train den 


nan uniform di competencia. 


Despues di e training den 
conhunto a tene un reunion 
entre e mayornan di e par- 
ticipantenan cu lo ta biah- 
ando pa Puerto Rico pa re- 
pasa ultimo detaye, y na mes 
momento a haci e entrega 
di e uniform oficial di train- 
ing pa e participantenan. 


E participantenan lo ta biah- 
ando pa Puerto Rico cumin- 
sando juli 10, y e competenci- 
anan lo tuma luga juli 18-21. 

Minister Glenbert Croes: 
Aruba Hydrogen Valley ta continua 


Recientemente 
Minister 
di Energia Glenbert Croes 
hunto cu e delegacion 
di 
Aruba, 
consistiendo 
di WEB, RDA y Utilities 
Aruba, a reuni cu Direc- 
tor di Acciona Energia Sr. 
David Liste Alba y su team 
riba hidrogeno. 


Durante e reunion aki a yega 
na e conclusion, cu a pesar 
di desafionan cu tin actual- 


mente, cu lo continua cu e 
proyecto di Aruba Hydrogen 
Valley. 


Minister Croes a indica cu e 
vision di Gobierno ta pa logra 
bin cu e “Hydrogen Valley” 
riba e zona di refineria, mi- 
rando cu kier transforma e 
zona aki den un zona di en- 
ergia renobabel. Pa cu esaki e 
ta sumamente importante pa 
Acciona Energia, Gobierno 


di Aruba, y companianan es- 
tatal percura pa e paisnan cu 
tambe ta den transicion ener- 
getico, compromete nan mes 
pa loke ta e importacion di 
hidrogeno for di Aruba. 


Un dato hopi importante ta, 
cu Europa mester bay impor- 
ta 70% di e hidrogeno cu nan 
mester pa aña 2030. 


Esaki ta un oportunidad gran- 


di, mirando cu Aruba lo por 
produci parti di hidrogeno cu 
Europa mester y Aruba lo por 
suministra Europa cu un par- 
ti di esaki cu e hidrogeno cu 
Aruba ta bay produci. Esaki 
ta e siguiente paso cu Aruba 
mester tuma esta pa sigura cu 
Europa lo cumpra for di e.o. 
Aruba. 


Minister Croes a expresa cu 
Gobierno di Aruba ta suma- 
mente agradecido na Accio- 
na Energia, pa kere den pais 
Aruba, y pa procede den un 
momento asina crucial cu e 
proyecto di “Hydrogen Val- 
ley”. 
E proyecto aki ta un inversion 


grandi, na unda lo transforma 
nos economia local, y comb- 
erti Aruba den un pais cu ta 
traha na combati e efectonan 
di cambio climatico, reduci- 
endo emisionnan y yuda con- 
tene loke ta e calentamento 
global pa asina nos existencia 
keda segura cu e plan di tran- 
sicion energetico rumbo e 
tratado di Paris 2050. 


“Manera e refineria di Aruba 
pa 100 aña a hunga un rol 
den economia di mundo, e 
“Hydrogen Valley” mirando 
su importancia, tambe lo 
hunga un rol grandi pa loke 
ta e necesidad pa hidrogeno”, 
Minister Croes a expresa. 


McDonalds ta cabando su test di drive thru podera pa AI cu IBM 


(AP) - E experimento tras 
e gigante den ‘fast food’ 
su tumado di pedido au- 
tomatisa den drive thru 
pronto lo caba. 


McDonalds a confirma fin 
di dialuna cu el a dicidi di 
caba un partnership global cu 
IBM, cual tin tur e tempo aki 
ta test su tecnologia di inteli- 
gencia artificial na algun drive 
thru di McDonald’s desde fin 
di aña 2021. 


Esaki no ta nifica cu bo no lo 
encontra algun tipo di chat- 
bot ora di pasa un di e locali- 
dadnan. Mientras cu IMB su 
partnership cu e commpania 
ta cabando, e compania basa 
na Chicago a sugeri cu e no 
ta descartando algun plan di 
AI potencial den futuro, se- 
ñalando “un oportunidad pa 
explora solucionnan di pe- 
dido via bos di manera mas 
amplio.” 


“Nos trabao cu IBM confi- 
ansa cu un solucion pa drive 
thru lo forma parti di nos res- 
taurant su futuro,” McDon- 
alds a bisa den un declaracion 
e siman aki, agregando u e lo 
sigui evaluacionnan pa “haci 
un decision informa den fu- 


turo pa fin di e aña.” 


Varios cadena di ‘fast food’ 
a cuminsa explora e imple- 
mentacion di AI den varios 
operacion durante añanan 
recien, cu varios señalando e 
posibilidadnan di maximalisa 
velocidad y corta gastonan. 


Na Merca, Wendys a bira 
partner di Google pa desaroya 
e chatbot “Wendy’s FreshAI.” 
White Castle a uni Sound- 


Hound AI cu e meta di trece 
tecnologia di AI na mas di 
100 restaurant pa fin di 2024. 
Y un cantidad di Panera, Ar- 
by’s y Popeyes a cuminsa haci 
uso di “Tori” como asistent di 
bos pa haci peticionnan. 


Ademas di Merca, Popeye’s 
U.K a lansa su prome drive 
thru cu AI luna pasa, despues 
cu e compania a informa cu e 
programa tabatin 97% exito/ 
Exito pa druve thru podera pa 


AI ta mixto. McDonald’s su 
sistema di tuma pedido au- 
tomatisa cu IBM a ricibi vari- 
os keho den añanan recien, 
por ehempel, cu varios clien- 
te publicando riba rednan so- 
cial nan keho pa documenta 
cu e chatbot no ta compronde 
nan pedido. 


Fuentenan sin nombra cu 
ta familiar cu e tecnologia a 
conta CNBC cu e tecnologia 
tabatin dificultad pa interpre- 


ta e diferente accento y dia- 
lecto, entre otro desafionan 
afectando su resultado. 


McDonald’s a nenga duna 
comentario tocante e resul- 
tado di e sistema. Un declara- 
cion inicial di IBM a bisa cu 
“e tecnologia ta comproba di 
tin algun di e capacidadnan 
mas comprensivo den e in- 
dustria, lihe y acertando den 
algun di e condicionnan mas 
exigente,” pero no a contesta 
inmediatamente na pregun- 
tanan tocante desafionan po- 
tencial specifico.” 


E compania di tecnologia 
basa na Armonk, New York, 
tambe a bisa cu e ta actual- 
mente “den dialogo y test- 
nan” cu varios otro compania 
di servicio lihe ta interesa den 
e programa di tuma pedido. 


Segun Restaurant Business 
y CNBC, cual a obtene un 
memo manda pa franquisi- 
anan siman pasa, e tecnologia 
di pedido automatico lo ser 
retira na McDonald’s su lo- 
calidadnan “no mas tardar cu 
dia 26 di juli 2024.” 

Departamento di Cultura a organisa proyecto escolar “Fiesta di San 
Juan” na Cas Tan Tin 


Dialuna mainta Minis- 
ter Maduro tabata na Cas 
Tan Tin pa por a presen- 
cia e proyecto escolar di 
Departamento 
di 
Cul- 
tura “Fiesta di San Juan 
- Dera Gay,” na unda nos 
muchanan ta ricibi infor- 
macion tocante nos fiesta 
tradicional di cosecha riba 
Dia di San Juan, dia 24 di 
juni proximo. 


Departamento di Cultura 
den colaboracion cu Cas Tan 
Tin y Brandweer Aruba a 
organisa un programa edu- 
cativo pa muchanan di Scol 
Preparatorio y Basico di 1ste 
te cu 3de klas. Un total di 32 
scol y como 3 mil mucha ta 
haya oportunidad pa exper- 
encia y wordo educa riba e 
Dia di San Juan y e baile di 
Dera Gay den e periodo di 11 
pa 20 di juni. 


Den e sabana di Cas Tan Tin, 
Minister Maduro di Cultura 
por a presencia e splicacion 
di parti di e elenco di Depar- 
tamento di Cultura lidera pa 
John Freddy Montoya, cu a 
duna splicacion di e motibo 
di e celebracion di Dia di San 
Juan y a mustra tur elemento 
di e fiesta cu ta importante 
pa e muchanan por recon- 
oce den e celebracion. A sigui 
canto di canticanan popular 
di tempo di cosecha, demos- 
tracion di e baile di San Juan 
y tambe tabata tin un compe- 
tencia di e grito di Gay, cu ta 
eventonan cu ta forma parti 


di e celebracion di Dia di San 
Juan. 


Di parti di Brandweer Aruba, 
Sr. Francis Toussaint a splica 
e hobennan riba e tradicion 
di cende candela riba Dia di 
San Juan y a conseha pa evita 
di cende candela, ya cu esaki 
por ta peligroso pa hende, 
bestia y nos medio ambiente. 
A duna tips con mester trata 
si acaso un candela wordo 
cendi pa evita peliger. 


Na final di e evento, Min- 
ister Maduro a parti un cer- 
tificado na cada mucha cu a 
participa den e demostracion 
di baile y e wega di grito di 
gay. Despues tur scol a haya 


un recorido den e cas monu- 
mental Cas Tan Tin pa asina 
nan por mira con tabata biba 
antes na Aruba. 


Minister Maduro di Cultura 
ta gradici tur instancia cu a 
haci e eventonan aki posibel, 
Departamento di Cultura, 
Museo Cas Tan Tin, De- 
partamento di Bombero, e 
agrupacion musical y tambe 
e grupo di hoben di Forma- 
cion Social, kendenan a yuda 
coordina y guia e muchanan 
durante nan yegada cu bus, 
e presentacion escolar, e 
recorido den Museo Cas Tan 
Tin y salida cu bus bek pa nan 
respectivo scolnan. 


Fundacion Centro Famia Piedra Plat den pleno desaroyo pa futuro 


Dia 15 di juni Fundacion 
Centro Famia di Piedra 
Plat su directiva tawatin 
un reunion hopi special. 
E presidente Adri Berg a 
presenta un powerpoint 
presentation di e historia 
con e fundacion a cumin- 
sa na aña 2010, su retonan, 
su desaroyo y unda nos ta 
awor aki y con pa sigui pa- 
dilanti. 


Durante e reunion aki a cum- 
insa traha riba un plan di tra- 
bou pa e añanan nos dilanti, 
con pa sigui traha riba nos 
localidad pa e por bira mas 
moderno y eficiente, sigu- 
ridad segun e normanan y pa 
cumpli cu e demandanan se- 
gun e desaroyo den e epoca 
actual. 


E encuentro ta e prome paso 
pa hunto cu profesionalnan 
riba diferente terenonan de- 
libera hunto kico ta e posi- 


bilidadnan cu nos tin pa sigui 
desaroya 
proyectonan 
na 
bienestar di nos comunidad 
pa un miho futuro dunando 
servicio comunitario y sigui 
traha hunto cu CEDE Aruba/ 
Barionan Unico y otro stake- 
holder nan. 


Willy cu ta forma parti di 
e hunta directiva a percura 
pa un desayuno excelente y 


merece un aplauso grandi. 
Como cu dia di tata tawata 
den porta, e cabayeronan a 
ricibi un “danki special” pa 
nan trabou boluntario. 


Si tin cualkier pregunta of 
kier duna un aporte sinti liber 
pa comunica cu nos. Tel: 
5855544 / 5927794. Piedra 
Plat 50. E-mail: centrofami- 
app@gmail.com 

Auto horta na Paradijs a accidenta na 
Shaba y a ser haya laga atras na Saliña 


Diamars mainta a dren- 
ta informe di ladronicia 
di e auto Hyundai Ac- 
cent blanco A14321 for di 
Paradijs. 


Un rato despues e mesun 
auto horta aki tabata envolvi 
den un accidente na Shaba 
unda eynan e plachi number 
a keda atras. Mas laat a drenta 
informe cu e mesun auto aki 
a ser laga atras na Saliña. Po- 
lis a topa cu e auto y a con- 
fisca esaki. 


Accidente pa falta di 
preferencia na rotonde 
dilanti airport 


Diamars mainta a drenta 
informe di un accidente 
na e rotonde dilanti di air- 
port. Mesora a dirigi un 
patruya na e sitio. 


Na yegada di e patruya a bin 


compronde cu aki ta trata 
di un accidente unda cu un 
chauffeur a subi e rotonde sin 
a duna preferencia y a bay dal 
e auto riba e rotonde. Afortu- 
nadamente ningun hende a 
resulta herida. 


Motociclista riba E-Bike a brake dal abao y 
fractura su pia 


Dialuna mainta a drenta 
informe di un accidente 
cu hende herida na e cru- 
sada banda di Avenida 
Milio Croes cu Stadion- 
weg. Mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu e auto dilanti 
di un motociclista coriendo 
un E-Bike a brake diripi- 
ente y e motociclista tambe 
a brake diripiente pero el a 
perde control y balans y el a 
dal abao fracturando su pia. 
Na yegada di e ambulance 
nan a atende y transporte pa 
hospital. 


Na Catiri cacho di bisiña a morde dama na 
su man! 


Dialuna anochi laat a 
drenta 
informe 
di 
cu 
cacho a morde un dama, 
mesora a dirigi tanto polis 
como ambulance na e 


sitio. 


Na yegada di e patruya a 
bin compronde cu e cacho 
di e bisiña a morde su man 


y e mester atencion di 
ambulance. Na yegada di e 
ambulance nan a atende e 
dama di 53 aña pa e mordi 
ricibi. 


Polis a tira mata un 
pitbull cu tabata atacando 
ferozmente un otro cacho 
mara 


Dialuna mainta a drenta 
informe di cu tin un pit- 
bull cu a ataca ferozmente 
un otro cacho mara na 
Piedra Plat y esaki banda 
di un school di mucha. 


Polis a ser dirigi cu urgencia 
pasobra e cachonan tabata 


bringa y un di nan ta hopi 
herida. E pitbull tabata sigui 
ataca e otro cacho y polis a 
pidi pa e coleganan K9 bini 
pa atende pero como e pitbull 
a bolbe morde e otro cacho y 
habri herida e oficial a tuma 
decision pa tira e pitbull. 

Resultado Sorteo 
Juni 18w 


Cadena Alexander Lottery ta presenta resultado di weganan di suerte 


merdia 




5210 
0323 


X2 


085 


Sorteo # 4300 


Sorteo # 2356 


3202 


4187 


Sorteo # 4300 


FP 


3670 


Sorteo # 4300 


Sorteo # 1174 


Tauro 


6628 


X2 


Letter 


0 
0 
0 


0 


0 
6 


210 


15 


0 
1 
2 


43 
65 





06-10-13-24-29 


1307 


Joker 


5187 
850.000,- 


x Jackpot 
x Match 4+ 


Proximo Jackpot 


FP 


706 


x Jackpot 


Sorteo # 8271 
Sorteo # 


Sorteo # 2020 


8987 


3875 


Sorteo # 7315 


x Jackpot 


x Match 4 
x afl. 12,00 


X2 


8739 


Sorteo # 6074 


Sorteo # 1004 


x afl. 500,00 


x afl.15,00 
x afl 50.00 


Aries 


Mega Ball 


05-12-16-18 


Proximo Jackpot 


290.000,- 


x match 4 


Sorteo # 1672 


Sorteo # 


x afl 8,00 
x Match 4 
7514 


X3 


Proximo Jackpot 


96.000,- 


Sorteo # 6506 


Afl. 390.000,- 


anochi 


diario 
Korsou 
super4 
flamingo 


4973 
9762 
6029 
7892 
4513 
5137 
super5 
1743 
6314 
9216 
18972 
3516 


Rosario Bibo diabierna 21 di juni na 
Alto Vista 


Diabierna awo, 21 di juni, 
lo tin otro Rosario Bibo na 
kapel di Alto Vista pa 7or y 
mey di anochi. 


Tur hoben cu a haci examen 
ultimo ta invita pa bin gradici 
Señor pa nan logro. Esnan 
cu no a logra pasa nan exa- 
men cu exito tambe ta invita 
pa pidi Spirito Santo forsa pa 
nan sigui persevera y lucha pa 
logra nan meta den futuro. 


Manera custumber lo resa pa 
tur nos grandinan sea na cas 
of den cas di cuido, pa tur 
enfermo, pa tur esnan cu ta 
traha pa yuda nan famia, pa 
tur hoben y pa nos comuni- 
dad en general. 
Comision organisado ta in- 
vita un y tur pa asisti na otro 
Rosario Bibo diabierna awo, 
21 di juni, na kapel di Alto 
Vista. 


Kompas for Students Aruba 
Foundwation ta anuncia 
registracion pa programa 
preparatorio: Kompas 
2024! 


Kompas 
for 
Students 
Aruba Foundation ta con- 
tento di anuncia cu reg- 
istracion pa Kompas 2024 
ta 
habri 
oficialmente. 
Na prome lugar Viviana 
y Deon kier felicita tur 
studiante cu a gradua! Bo 
trabou duro y dedicacion 
a duna su fruto, y awor 
ta tempo pa prepara pa 
e proximo capitulo di bo 
educacion. 


Studiante cu kier participa 
den nos programa preparato- 
rio di 3 dia por registra via: 
https://bit.ly/Kompas2024_ 
Aruba. 


Detaye di Programa: 
Fechanan: 8-10 di Juli, fecha 
adicional lo wordo añadi asi- 
na cu e gruponan ta yena. 
Orario: 10:00 - 17:00 
Contribucion: Afl.100 


Contribucion ta inclui pro- 
grama di 3 dia na Aruba 
(+ cuminda, worksheets y 
transport pa les di cushina- 
mento), apoyo y guia duran- 
te 1 aña na Hulanda y acceso 
na plataforma online di salud 
mental. 


Pakico Participa den Kompas 
2024? Durante Kompas 2024, 
Viviana Lopez Paz y Deon 
Bisslik ta duna bo e informa- 
cion, herment y sosten cu bo 
mester pa sobresali como un 
studiante nobo na Hulanda. 
Nos programa ta cubri varios 
tema importante, pa asina bo 
ta prepara bon pa e desafio 
y oportunidadnan cu ta bini 
aki par di siman. Bo lo haya 
informacion di profesional 
nan riba topico manera: 


•	 
Nutricion 
•	 
Bienestar	Emocional 
•	 
Bienestar	Fisico 
•	 
Les	di	cushinamento 
•	 
Finanzas 
•	 
Planning 


Ademas, bo lo tende di stu- 
diantenan cu ta studiando 
na Hulanda, kende lo com- 
parti nan experiencia y tips. 
Nos team dedica lo ta na bo 
disposicion pa duna bo sos- 
ten, specialmente durante 
bo prome aña na Hulanda. 
Tambe nos tin un secret sur- 
prise! 


No warda mas! Cupo ta 
limita, asina cu no warda pa 
registra. Segura bo lugar awe 
mes y cuminsa e biahe pa 
exito academico y personal 
cu Kompas 2024. 


Pa mas informacion, por 
tuma contacto cu: Deon 
Bisslik na +31 633339777 
Tocante Kompas for Stu- 
dents Aruba Foundation: 
Kompas for Students Aruba 
Foundation ta un fundacion 
crea door di Viviana Lopez 
Paz y Deon Bisslik como 
young professionals y studi- 
ante Arubiano. Nos meta ta 
pa guia y sostene studiante 
den nan preparacion pa stu- 
dia afo y durante nan prome 
aña na Hulanda. Durante e 
trayectoria aki nos ta brinda 
diferente tayer y actividad 
riba topico manera salud 
mental, finanzas, nutricion y 
hopi mas. Mas over di Stich- 
ting Kompas for Students: 
www.kompasforstudents. 
com 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


TA BUSCA 


anandi skin Care and Therapist 
ta busca 
Shoonheids Specialits 
por yama na 
Tel.594 5402 


_______________________________218069 


Algun tips pa ora bo no por keda paden 
durante un ola di calor 


(AP) - Ta calor y cada bi- 
aha ta birando mas calor 
pa empleadonan y cual- 
kier persona cu mester 
ta pafo durante un ola di 
calor. Mas di 70 miyon 
persona tabata bao alerta 
di calor extremo na Mer- 
ca dialuna. 


Ademas, e calor ta uno cu lo 
dura. Humedad excesivo lo 
haci e calor sinti mas pio ai- 
nda. “E duracion di e ola di 
calor ta notabel y potencial- 
mente entre esun mas largo 
cu a experiencia den decada 
na algun localidaad,” Na- 
tional Weather Service a bisa 
durante e fin di isman. 


Esaki ta peligroso. Servicio- 
nan di emergencia medico 
na Merca ya caba a desplega 
pa emergencianan relaciona 
cu calor mas di 2,400 biaha 
entre 1 pa 14 di juni, segun 
data cu gobierno ta colecta. 


For di hardineronan te na 
personanan cu ta traha den 
construccion, no ta tur hen- 
de por keda paden. Aki algun 
tip pa cuida nos mes durante 
e olanan di calor 


Keda pendiente di bo mes y 
otronan 
Aña pasa Merca a mira e 
cantidad mas grandi di ola 
di calor y demas paisnan na 
mundo t6ambe ta experien- 
ciando similar. 


Dialuna atardi, Jose Orozco 
y mas o menos decenas di 
trahado a descansa cu nan 
awa alrededor di un proyecto 
na Farmington Hills den De- 
troit. E temperatura ya caba 
tabata riba 80 grado y ta au- 
mentando. 


E trabao di mantene e sumi- 
nistro di awa publico den un 
ola di calor ta crucial. Sinem- 
bargo e mester ser haci lo 
mas safe posibel. Esaki ta 
nifica keda pendiente pa se- 
ñalnan di cansancio of pio. 
“Nos ta percura pa nos bebe 
awa y tuma break di 15 min- 
uut,” Orozco a bisa. “Bo por 
mira con poco poco e velo- 
cidad ta cuminsa cay y ripara 
cu a yega momento di tuma 
un break.” 


Pronostico di tempo 


Tempo: 
Parcialmente nubia cu un 
awasero breve. 


Temperatura maximo 33 gra- 
do Celsius. 
Temperatura minimo 28 gra- 
do Celsius. 
Indice di calor (heat index) 
den y rond di oranan di mer- 
dia: 34 pa 40 grado Celsius. 
UV index: 12. 


Bahada di solo: 7:07 pm. 
Subida di solo: 6:15 am. 


Biento: 
Modera for di direccionan 
entre 
oost-noordoost 
cu 
oost-zuidoost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte te 
fuerte den rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tempo: 
Un tropical wave ta movi- 
endo den parti oost di area 
di Caribe y lo pasa den re- 
gion local bay west durante 
proximo 24 ora. Mayoria di 
weer cu ta compaña e wave 
aki lo pasa riba Venezuela. 
Sinembargo, e humedad cu 


e lo trece cune lo por induci 
algun awasero breve den or- 
anan di marduga y mainta di 
diamars. 


Mas aleu por bisa cu stof di 
sahara den concentracionan 
varia lo stroba visibilidad un 
poco y produci aire di calidad 
abou durante proximo dian- 
an. Personanan cu tin prob- 
lemanan respiratorio mester 
tene esaki na cuenta. 


Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: modera cu ola- 
nan alrededor di 4 pa 5 pia. 

Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor y tristesa na nos curazon, pero conforme 
cu e boluntad di Dios, nos ta anuncia e fayecimento 
inesperadamente di nos casa, mama, wela, ruman y tanta. 


Bera Soledad 
Quandt Quandt 
Mihor conoci como 
Sole 
*26-05-1961 †14- 
06-2024 


Majornan: 
† Maria A. Quandt y † Dionisio A. Rincones 


Esposo: 
Pedro Luis “Peyo” Quandt 


Jiunan: 
†Luis Alberto Quandt 
Nazary Quandt y jiu 
Franchesco Quandt y Nurienne Holsman y famia 


Nietonan: 
J’Dion y J’Lyon Quandt y mama Anette Peterson 
Romaissa Quandt y mama Salima Boumadfaa 
Jaheal Quandt 
Aleny Quandt 


Rumannan: 
Maria Theresa Quandt y famia 
Junior Quandt y Sabrine Montesant y famia 
Liliana Quandt y JJ Tromp y famia 
Rina y Elpidio Mejia y famia 


Subrinonan: 
Lusadelle Ibarra y famia 
Charles Ibarra y famia 
Junenaica Ibarra y famia 
Saul Ibarra y famia 
Krishna Mejia 
Jeshua Mejia y Tiana Tromp 


Tanta y omonan: 
†Alicio Quandt y famia 
†Federico Quandt y famia 
†Johens y Fanny Quandt y famia 
Victor Quandt y famia 
Ina Croes y famia 
Francisco Rincones y famia 
†sidro Rincones y famia 
†Luis Rincones y famia 
Eric Rincones y famia 
†Rosario Rincones y famia 
Erica Rincones y famia 


Primonan: 
Dino, Alexander, Carlos, Lawrence, Shannon, Romar,Edward, 
Francis, Mary, Sandra,Sharon, Luigi, Junior, Omaira, Everick, Elwin, 
Edmar, Linda, Miloushka, Rogene,*Guillermo, Ashron 


Comer y compernan: 
Mayra Aparicio y famia, Jaime Mejia y famia, Myladis Quandt y 
famia, Bito Vrolijk y famia, Camala Peterson y famia, Karel Castro y 
famia, Victoria Sevinger, Carina Fingal 


Su bon amigonan: 
Benny Sevinger y famia, Richard Bargues y famia, Gerald y Mireille 
Franca y famia, Magda Steenen y famia, Leo Lopez, Rosa Perez y 
famia 


Y demas famia, prima, primo, amiga amigo, iha, bisiña y conocirnan 
cu ta muchu hopi pa menciona 


Oportunidad pa condolencia lo ta Diahuebs di 7 pa 9 na avenida alo 
tromp 52 


Ta invita pa acto di entierro cual lo tuma lugar Diabierna 21 di Juni 
2024, na misa Pro Cathedral San Fransisco De Asis na Playa di 
2.00pm pa 4.00pm y despues lo sali bai pa santana catholico na Playa. 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. 


“Cerca Dios mi alma ta na paz, ta di DJ’E mi salbacion ta 
bin” 
Salmo 62:1 


Cu dolor na nos curason pero conforme cu boluntad di 
Dios, nos ta 
participa fayecimento di nos Casa, Mama, Wela, Yui I 
Ruman: 


Lisanne G.M. Tromp-Dijkhoff 
Mihor conoci como “Liesje” 
*11-10-1966 – †17-06-2024 


Na nomber di su: 


Querido Esposo: Florentino Tromp 


Yuinan: Sheeba Carmona Sheik I Esposo Amilcar 
Carmona I yuinan 
†San Deep Singh 
Lizandro Tromp 


Nietanan: Shaniqua Kock I Alysha Kock 


Nieto: Nathaniel Carmona 


Mama: Bernadeta “Deta” Jacopucci 


Tata: Emilio “Milo” Dijkhoff 


Rumannan: Haidi Dijkhoff I Robert Webb I famia 
Vilma Dijkhoff I Cyrill Vrolijk I 
famia 
Sandro Dijkhoff I Famia 
Christina Dijkhoff I Vicente 
Amadis I famia 


Subrina I sobrinonan I sobre sobrino(a) nan, Swa I 
Cunjanan, Tanta I Omonan, Primo I primanan 


Su Ihá: Zeralda Mora-Blom 


Demas famia I amistades nan I coleganan di trabow 
di Divi & Tamarijn All Inclusive Famianan: Tromp, 
Dijkhoff, Jacopucci, Kock, Carmona, Maduro, Blo 
m,Mora,Luydens,Croes,Ismail,Amadis,Webb,Giel 
,Vrolijk,Geerman,Petrocchi,Henricus, 
Krozendijk, 
Elizabeth, Trimon, Van Egmond, 
Acto di entiero I condolencia lo tuma lugar Dia: 
Diahuebs 20 di Juni 2024 na Aurora Funeral Home 
Orario di 9am – 11am. Despues lo tin acto di 
cremacion den seno familiar. 


Su deseo ta pa bisti na colornan alegre: Su color nan 
preferi ta lila I fuscia. 
Nos disculpa si den nos tristeza nos por a lubida algun 
famia. 


Despues di entiero no ta ricibi bishita di condolencia 
na cas. 


Dios ta amor . . . Y amor ta Dios 
Maske mi no ta na e mundo aki, tur dia lo mi ta banda di 
boso curason, mi por 
stens di loke Señor ta hasi. 
(Salmo 33) 


A bai sosega den braza di Señor nos ser stima: 


Sra. vda. Louisa Feliciana - 
Winterdaal 
Cariñosamente yama “Nana”. 
*4 Februari 1933 – † 14 Juni 
2024 


Na nomber di su Esposo: 
† Isidro “Chido” Feliciana 


Yiunan: 
Maiky y † Diana Feliciana - Zievinger y yiu 
† Ruben y Lucia Feliciana - Werleman y yiunan 
Rosendo y Elizabeth Feliciana - Pertuz y yiunan 
Roland y Debby Feliciana - Bastin y yiunan 
† Oslin Feliciana 
Leo y Lientje Feliciana - Croes y yiunan 
Ronny y Gina Feliciana - Maria y yiu 
Lourdes y Maickel Kock - Feliciana y yiunan 
Linda y Rubin Ponson – Feliciana 


Rumannan: 
† Simona y † Dufi Rasmijn y famia 
† Maria y † Poli Kelly y famia 
Lucia Winterdaal 
Olga y † Leandro Franken y famia 
† Rita y † Alex Werleman y famia 
† Ale Winterdaal 
† Felis Winterdaal 
Swa y cuñanan: 
† Raymundo y † Elizabeth Feliciana y famia 
Chonai y Mona Feliciana y famia 
† Catharina Feliciana y famia 
† Chomon y † Imelda Feliciana y famia 


Nieto(a)nan: 
Dianmary y Dave, Maureen y Cedrick, Ruthmila, Riangelo y 
Merelee, Renwick, Raisa y Robert, Rodwin y Vera, Roselyne 
y Armando, Dustin y Vanessa, Kyra y Travis, Brandon y 
Ashlynd, Aljee y Lily, Siljee, Stephanie, Loumaishka y Neo, 
Jamison y Roxany, 
bisanieto(a)nan y tataranieto(a)nan. 


Ta invita tur sobrino y sobrinanan, primo y primanan, 
bisiñanan, conocirnan, su ayudante Kuki, tur cu a stime, y 
demas famia; 
Feliciana, Winterdaal, Zievinger, Williams, Werleman, Maria, 
Kock, Ponson, Rasmijn, Franken, Croes, Kelly, Hernandez, 
Williams, Monier, Pertuz, Bastin, Figaroa, Gomes, Jansen, 
Coleman, Litton, Arendsz, Geerman, pa e acto di despedida 
cu lo tuma lugar: 
Diahuebs 20 di Juni 2024 di 9or di mainta pa 11or di mainta 
na Misa Santa Filomena na Paradera. 
Response lo cuminsa pa 11:00 am y despues lo sali cu e 
defunto stima pa Santana na Paradera. 


Nos disculpa si den nos tristesa nos por a lubida algun famia 
of conocir. 

Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. 
“Cerca Dios mi alma ta na paz, ta di DJ’E mi salbacion ta 
bin” 
Salmo 62:1 


Cu dolor na nos curason, nos ta participa fayecimento di 
nos ser stima: 


Sr. vdo. Melecio Briesen 
Cariñosamente yama “Ale of 
Papa Grandi” 
*21-11-1933 - †16-06-2024 


Su casa: 
†Ana Maria Briesen Heronimo 
Yiunan: 
Lodrico (Ludi) y Evalyn y famia 
Edwin (Tico) y Miriam y famia 
Yiunan di Criansa: 
†Jossy y Lourdes 
Amanda y Benito 
Doortje y Dino 
Nietonan: 
Jack y Nathalie 
Joanda y Lenny y famia 
Joally y famia 
Jorrick y famia 
Jolaine 
Joselito y yuinan 
Marina y yuinan 
†Frenky y yiu 
Josmar y yuinan 
Jose y yuinan 
Jermain 
Jaimir 
Andre y Nancy y famia 
Andreina y Marvin y famia 
Jasmila y Edward y famia 
Francis y Danilka 
Su ayudante principal: Julia Yanet Parada 
Co-ayudante y asistente: Jasmila Heronimo, Jay Her- 
onimo, Luz Merry Echaverria, Betty, Cathy Moncayo, 
Jacky Rosso, Martha Ramirez, Natalia Penagos, Selly 
Werleman Everon. 
Swa: Cornes Maduro 
Subrinonan: Ronny, Siegfried y Benky 
Tur primo y primanan, amigo(a) y bisinjanan, ihanan, 
conocirnan y demas famia Heronimo, Briesen, Briezen, 
Croes, Krosendijk, Growell, Henriquez, Tromp, Eve- 
ron, Gamarra, Dania, Kock, Geerman, Ras, Gomez, 
Loopstok, Dirksz, Boekhoudt, Feliciano, Erasmus, 
Maduro y Pereira. 


Oportunidad pa condolencia lo ta Diabierna 21 di Juni 
2024 di 7.00 pa 9.00 pm na Aurora Funeral Home 
Acto di entiero lo ta Diasabra 22 di Juni 2024 di 2.00 pa 
4.00 pm na Aurora Funeral Home. Cremashon lo tuma 
lugar den seno familiar. 


Disculpa nos si den nos tristesa nos por a lubida algun 
fa 


Lo E seca tur lagrima for di nan wowo, I morto lo no 
existi mas, 
lo no tin nada di rou , nada di yoramento, nada di 
dolor mas 
pasobra tur cos di antes a pasa bai Rev. 21:4 
I awor , ata mi aki para na bo porta Salmo 122 


A bai pa encontra esnan cu a bai su dilanti 


Joseph Wilbert Stanley Pourrier 
*11- 09- 1961 – 17- 06- 2024 


Acto di entierro lo wordo anuncia 
despues 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Nos ta anuncia fayecimento di: 


Rosiane Lubin 
Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 


Dia 1 di juli 2024 ta 
ultimo dia pa entrega 
e plachinan di number 
di vehiculo di motor cu 
no ta den uzo 


Dia 1 di juli 2024, ta ultimo dia cu por entrega 
e plachinan di number di vehiculo di motor 
cu no ta den uzo. Si entrega e plachinan na 
tempo e contribuyente tin posibilidad cu e 
no tin mester di paga e impuesto pa un parti 
di aña 2024. E dispensacion di impuesto ta 
depende pa cuanto tempo e cliente ta laga 
e plachinan keda aden. Na e momentonan 
aki, dispensacion por ta posibel pa e di tres 
y cuater kwartaal di 2024. 


E condicionnan 
Ta asina cu pa un vehiculo di motor cu no ta den 
uzo y cu no lo bay ta den uzo pa un tempo, no 
lo tin mester di paga e impuesto di un of mas 
kwartaal durante aña. Esaki ta dispensacion di 
impuesto y ta valido solamente si cumpli cu e 
siguiente condicionnan. 


1. 
Ta entrega e plachinan di number no 
mas laat cu dia 1 di juli 2024 
2. 
E plachinan di number ta keda aden pa 
por lo menos un kwartaal durante aña. 


Entregamento di plachi di number 
Por entrega e plachinan di number sea na 
oficina principal na Camacuri of na un MFA. 
Mester acudi cerca un cahero pa yena y firma 
un formulario. E formulario yama ‘Inleveren 
nummer- en controleplaat motorrijtuig’. Por 
haya e formulario aki tambe via e website di 
Departamento di Impuesto www.impuesto.aw. 
Pa medio di e formulario ta declara cu ta entrega 
e plachinan y ta duna e motibo por ehempel: pa 
motibo di biahe largo, vehiculo ta daña etc. 


Mirando cu dia 1 di juli 2024 ta ultimo dia pa 
haci pago di impuesto di vehiculo di motor, 
riba dianan 28 di juni y 1 di juli no ta posibel 
pa entrega e plachinan na oficina principal of un 
oficina den districto. Riba e fechanan aki mester 
acudi na e edificio anexo na Camacuri (oficina 
unda ta busca plachi di number), pa entrega e 
plachinan. 


Periodo cu e plachi ta keda aden 
E dispensacion di impuesto ta depende tambe 
di con largo un cliente ta laga su plachinan di 
number aden. Solamente si e plachinan a keda 
aden pa un kwartaal completo of pa un termino 
mas largo, e ora no lo tin mester di paga e 
impuesto di e kwartaal concerni. Por ehempel: si 
e vehiculo ta daña pa un luna so y e doño a busca 
e plachinan di number bek, e ora toch e mester 
paga e impuesto. E dispensacion no ta conta pa 
cada luna cu e plachi a keda aden, sino pa cada 
kwartaal di aña. 


No tin dispensacion cu forsa retroactivo 
No ta duna dispensacion di impuesto cu forsa 
retroactivo. Esaki ta pa motibo cu mester paga e 
impuesto delanta. 

Canciyer Austriaco lo keda den coalicion di gobierno a pesar di e voto 
Europeo controversial di su minister 


(AP)—Canciyer Austriaco 
Karl Nehammer a bisa cu 
su partido conservativo 
Austriaco lo keda den e 
coalicion di gobierno ac- 
tual cu su partner, un par- 
tido ambiental—aunke e 
minister di medio ambi- 
ente a vota dialuna pa e 
yamado plan di Restaura- 
cion di Naturalesa, cual 
Nehammer a opone. 


E voto Europeo di e minister 
di medio ambiente Leonore 
Gewessler dialuna a bin 
despues di algun luna di de- 
bate politico y a frustra e part- 
ner senior den e gobierno di 
coalicion prome cu un elec- 
cion nacional plania pa dia 29 
di september. 


Prome cu e declaracion di 
Nehammer, speculacion ta- 
bata crece na Austria si e lo 
kibra e gobierno di coalicion. 
“E emocion lo ta eynan” pa 
un fin di e coalicion, pero 
Nehammer a conta report- 
eronan cu e tabata su “re- 
sponsabilidad, como canci- 
yer federal, pa sigura un ruta 
ordena” te cu e eleccionnan 


parlamentario, segun e locu- 
tor publico Austriaco, ORF, a 
reporta. “Mi no lo haci’e,” el 
a agrega. 


Despues di su voto, Gewes- 
seler a skirbi riba X cu “mi 
consciencia ta bisa mi cu ora 
e bida saludable y feliz di e 
generacionnan den futuro ta 


den riesgo, mester di decisi- 
onnan balente.” 


Prome e canciyeria a bisa 
cu Nehammer a informa e 
presidencia Europeo di Bel- 
gica cu un voto di Gewessler 
en fabor di e plan no lo ser 
husto, segun e Austria Press 
Agency a reporta. E oficina di 


Nehammer a bisa despues cu 
Austria ta plania pa entrega 
un caso cerca e Corte di Hus- 
ticia Europeo pa anula e voto. 


Su partido tambe a anuncia 
cu e lo persigui carganan 
criminal contra Gewessler 
pa supuesto abuso di ofi- 
cina. E plan di Restauracion 


di Naturalesa ta parti di e 
Trato Ambiental Europeo di 
Union Europeo cu ta busca 
pa establece e obhetivonan 
di biodiversidad y clima mas 
ambicioso na mundo y haci 
e aliansa e punto global di 
referencia riba tur asunto cli- 
matico. 


Den e dianan prome cu e 
eleccion Europeo cu a mira 
un cambio pa e banda dere- 
cha na comienso di luna, 
campesinonan 
Europeo 
a 
keha tocante e hopi leynan 
ambiental cu ta gobernante 
con nan ta traha, argu- 
mentando cu e reglanan ta- 
bata treciendo daño na nan 
ganado y ta sofocando nan cu 
tip cora. 


Nehammer mes ta bao pre- 
sion na Austria despues di un 
gana pa e partido ultradere- 
chista Freedom Party tocante 
e partido conservativo di e 
canciyer den e eleccion parla- 
mentario Europeo cu a mira 
partidonan 
ultraderechista 
logrando victorianan grandi 
den e aliansa di 27 nacion. 


Oficialnan Filipino ta bisa cu forsanan Chines a tuma 2 boto di armada 
over den e bahia di South China Sea 


(AP)—Forsanan 
Chines 
a tuma dos boto di rub- 
ber Filipino over cu tabata 
entregando 
cuminda 
y 
otro material na un poste 
militar den un bahia di e 
South China Sea den un 
confrontacion tenso den 
cual algun personal di e 
armada Filipino a keda 
herida, segun oficialnan di 
seguridad Filipino a bisa 
diahuebs. 


Tin preocupacion cu dispu- 
tanan teritorial den e South 
China Sea, considera pa hopi 
tempo como un punto di 
conflicto den e region Asiati- 
co, por escala y pone Merca y 
China den un conflicto mas 
grandi. Filipinas y China ta 
puntando dede riba otro pa e 
hostilidadnan ayera, cual ta e 
incidente mas serio den e ul- 
timo lunanan, pero nan no ta 
provee hopi detaye. 


Un forsa di tarea guberna- 
mental di Filipinas cu ta en- 
carga di e disputanan terito- 
rial a condena loke el a bisa 
tabata “maniobranan pelig- 
roso, incluyendo towing y 
pushamento” cual a stroba un 
esfuerso pa transporta cum- 
inda, awa y otro material pa 


e tripulacion Filipino situa na 
e poste teritorial riba e barco 
staciona, BRP Sierra Madre, 
den e bahia. E no a elabora 
riba esaki. 


Dos oficial di seguridad Fili- 
pino, ken tin conocemento 
di e mision di suministracion 
den e bahia, a conta AP cu dos 
boto di rubber cu un tripula- 
cion di empleadonan di ar- 
mada Filipino a acerca e BRP 
Sierra Madre den e bahia pa 
entrega material fresco ora 
varios empleado di e warda 
costa Chines riba speedboat a 
yega pa stroba e mision, cual 
a resulta den un bringamento 


y colision. 


Al menos ocho di e Filipi- 
nonan a keda herida, incluy- 
endo un cu a perde su duim 
den e bringamento, segun un 
di e dos oficial, ken a papia 
riba condicion di anonimidad 
pasobra nan tabata bao orden 
pa no discuti e confrontacion 
publicamente. 


Cinco di e nabegantenan her- 
ida a ser rescata pa un di e dos 
barco di patruya di e warda 
costa Filipino cu tabata ward- 
ando pa yuda cu e mision den 
e bahia. E warda costa Chines 
a tou e dos boto di rubber y 


despues a bandona esaki nan 
despues cu a daña nan y a 
saca tur cos for di nan, cual 
ta inclui un cantidad di pistol, 
segun e dos oficial. Despues 
e botonan a ser recupera pa e 
armada Filipino. 


E warda costa Chines a duna 
un version diferente di e inci- 
dente y a bisa cu Filipinas “ta 
completamente responsable 
pa esaki.” El a bisa cu un nave 
Filipino “a ignora e adverten- 
cianan di China...y a acerca 
un nave Chines den nabega- 
cion den un manera no pro- 
fesional, cual a resulta den e 
conflicto.” 


E ministerio di Asunto den 
Exterior Chines a bisa cu e 
barco di suministracion taba- 
ta acompaña pa dos speedboat 
Filipino cu tabata purba di 
entrega materialnan di con- 
struccion y otro suministra- 
cion pa e BRP Sierra Madre. 
El a describi cu e accionnan 
di e warda costa Chines ta- 
bata “profesional, conteni, 
rasonable y husto.” 


China a bira mas estricto 
den su reclamacion di vir- 
tualmente henter e South 
China Sea, cual a resulta den 
un cantidad creciente di con- 
flictonan directo cu otro pais 
den e region, mas notable 
Filipinas y Vietnam. 


Un ley Chines cu a tuma 
efecto diadomingo ta autorisa 
su warda costa pa confisca 
barconan stranheronan “cu 
ta drenta e awanan teritorial 
di China ilegalmente” y pa 
detene tripulacion stranhero 
pa te cu 60 dia. E ley a renoba 
un referencia na e legislacion 
di 2021 cu ta bisa cu e warda 
costa Chines por tira riba bar- 
conan stranhero si ta necesa- 
rio. 

Diaranson 19 Juni 2024 
Miles di trupa di NATO ta join ehercicionan den region strategimente 
sensitivo di Lama Baltico 


(AP) — Alrededor di 9mil 
trupa di 20 pais di NATO 
ta bin participando e luna 
aki den ehercicionan mili- 
tar den region di Lama 
Baltico, cu a bira strategi- 
camente sensitivo despues 
di e invasion di Rusia na 
Ucrania. 


Suecia, cu a join e eherci- 
cionan den pasado, a partic- 
ipa den e ehercicionan Bal- 
tops pa prome biaha na juni 
como miembro completo di 
NATO despues di a join e 
aliansa militar trans-Atlantico 
anteriormente e aña aki. E si- 
mannan di training ta inclui 
busca pa mina den lama, de- 
teccion di submarino, ateri- 
sahe y respuesta medico na 
situacionnan di casualidad- 
nan masivo. 


E meta ta pa reforsa interop- 


erabilidad di e forsanan y pa 
resalta e compromiso aliado 
pa seguridad conhunto, ofi- 
cialnan a bisa. 


E ehercicionan di marina, 
forsa aereo y trupanan ter- 
estre ta tumando luga den 
Lama Baltico, como tambe na 
Suecia y su isla strategico di 
Gotland, y na Lithuania, Po- 
lonia y Alemania. Nan ta bay 
dura te diahuebs y ta inclui 
como 50 barco di marina y 45 


avion y helicopter. 
E ehercicionan ta organisa pa 
NATO Naval Striking and 
Support Forces, y e di 6 Flota 
di US Navy. 


Tuberianan principal di gas ta 
core den fondo di lama Bal- 
tico for di Rusia y Noruega 
pa Alemania, Polonia y otro 
nacionnan Europeo, hacien- 
do e region altamente sensi- 
tivo desde cu Rusia a invadi 
Ucrania na 2022 y a aumenta 


su actividad hostil den area di 
Lama Baltico. 


“E retonan dinamico di re- 
gion Baltico ta exigi un capa- 
cidad anfibio refina, preciso 
y eficiente; y esey ta exacta- 
mente loke nos a ehecuta 
na Suecia awe. E ubicacion 


di e aterisahe tabata inten- 
cional: presencia di NATO 
riba Gotland ta vital pa pro- 
tege e seguridad y stabilidad 
di Lama Baltico,” segun US 
Marine Corps Brig. Gen. 
Andrew T. Priddy, chief of 
staff di NATO Naval Strik- 
ing and Support Forces. 


Presidente Ruso, Vladimir 
Putin ta haci un bishita 
inusual na Nort Korea 


(AP) 
— 
Presidente 
Vladimir Putin a yega 
Nort 
Korea 
diaranson 
mainta, segun agencianan 
noticiero Ruso a reporta, 
despues cu el a bisa 
cu 
ambos 
pais 
kier 
coopera 
cercanamente 
pa 
surpasa 
sancionnan 
lidera pa Merca den cara 
di 
confrontacionnan 
intensificando 
cu 
Washington. 


Lider Nort Koreano, Kim 
Jong Un a ricibi Putin na 
aeropuerto di Pyongyang, 
segun e noticieronan. 


Putin, realisando su prome 
biahe na Nort Korea den 24 
aña, a bisa den comentarionan 
cu a aparece den medionan 
estatal prome cu el a aterisa, 
cu e ta aprecia e sosten firme 
di e pais pa su accionnan 
militar na Ucrania. E Kremlin 
a lansa un invasion di escala 
completo na e pais bisiña na 
2022. 


El a bisa cu e paisnan 
lo 
continua 
“opone 
resolutamente” loke el a 
describi como ambicionnan 
Occidental 
“pa 
stroba 
e 
establecimento di un orden 
mundial 
multipolar 
basa 
riba husticia, respet mutuo 
pa soberania, considerando 
interesnan di cada un.” 


Bishita di Putin ta yega 
memey 
di 
preocupacion 
aumentando 
tocante 
un 
acuerdo di arma den cual 
Pyongyang ta provee Moscu 


cu 
municionnan 
hopi 
necesario pa fuel e guera di 
Rusia na Ucrania, a cambio 
di asistencia economico y 
transferencia di tecnologia cu 
lo reforsa e menasa presenta 
pa programa di arma nuclear 
y misil di Kim. 


Den capital Nort Koreano di 
Pyongyang, cayanan tabata 
decora cu potret di Putin y 
bandera Ruso. Un borchi riba 
un edificio tabata bisa” “Nos 
ta duna caluroso bon bini 
na presidente di Federacion 
Ruso.” 


Putin tambe a bisa den su 
comentarionan 
publica 
cu Rusia y Nort Korea ta 
bay 
desaroya 
sistemanan 
di comercio y pago “cu no 
ta controla pa Occidente”, 
y 
conhuntamente 
opone 
sancionnan contra e paisnan, 
cual el a describi como 
“restriccionnan 
unilateral 
ilegal.” 


John 
Kirby, 
vocero 
di 
Conseho 
di 
Seguridad 
Nacional Mericano, a bisa 
cu 
e 
profundisacion 
di 
e relacion ente Moscu y 
Pyongyang ta preocupante, 
“no solamente pa motibo di 
e impacto cu ta bay tin riba 
pueblo Ucraniano, pasobra 
nos sa cu ainda ta usando 
misilnan 
balistico 
Nort 
Koreano riba obhetivonan 
Ucraniano, pero pasobra por 
tin algun reciprocidad akinan 
cu por afecta seguridad riba 
Peninsula Koreano.” 


